ועדת הכספים, כנסת 19, פרוטוקול מספר 449, 2014-11-17 11:00

ניסן סלומינסקי: בוקר טוב או התחלת צהריים טובים, אנחנו ממשיכים את ישיבת ועדת הכספים, ולמעשה בזה אנחנו פותחים את הדיון בתקציב המדינה לשנת 2015.

ניסן סלומינסקי: בפתיחה אני רוצה לציין שלצערי, ואני לא זוכר תופעה כזאת שהייתה, בידינו נמצא רק תקציב המדינה.

ניסן סלומינסקי: בציבור הרחב אולי לא בדיוק מבינים, אבל פה חברי הכנסת מבינים, נמצא בידינו רק תקציב המדינה, אבל חוק ההסדרים לא נמצא בידינו.

אראל מרגלית: למה?

זהבה גלאון: למה?

ניסן סלומינסקי: דקה.

יעקב ליצמן: אולי נדחה את השר אחרי חוק ההסדרים?

יצחק כהן: לא נעים, לא נעים.

<קריאות: - - -

מיקי לוי: לא חיכינו יותר משתי דקות - - -

ניסן סלומינסקי: רבותי, באמת, הרי רצינו שהשר יופיע.

יצחק כהן: למה?

יצחק כהן: אבל למה?

יעקב ליצמן: אולי יופיע אחרי חוק ההסדרים.

יצחק כהן: אבל למה, ניסן?

יעקב ליצמן: אני לא יודע מה לשאול אותו, אין לי חוק הסדרים.

ניסן סלומינסקי: אני באמצע המשפט הרי, דקה.

יצחק כהן: באמצע משפט, דקה.

ניסן סלומינסקי: חוק ההסדרים לא בידינו, ואני חושב שבאמת, לא יודע איזו מילה להגיד, המילה הכי עדינה שאני מוצא, שזו שערורייה שעדיין חוק ההסדרים לא בידינו למרות שהוא אושר בכנסת.

ניסן סלומינסקי: הוא עדיין לא הגיע לוועדה בגלל שלא נגמרו הדיונים על הפיצולים.

ניסן סלומינסקי: ואני חושב שעם ישראל שמסתכל אומר לעצמו: האם אלה הנבחרים שלנו?

ניסן סלומינסקי: האם הם חושבים עלינו או שהם חושבים רק על - - -

יצחק כהן: דבר על הקואליציה, רק על הקואליציה.

יצחק כהן: אל תדבר על האופוזיציה.

זהבה גלאון: הוא לא אומר את זה על כל הנבחרים שלנו.

<קריאות: - - -

ניסן סלומינסקי: חבר'ה, אז אתה רוצה שלא אגיד כלום?

ניסן סלומינסקי: פעם אני נהפך לאופוזיציה, אז מה אתה, תן, מה אתה - - -

יצחק כהן: לנבחרים מהקואליציה.

ניסן סלומינסקי: באמת, אני חושב שעם ישראל מגיע - - -

אראל מרגלית: אל תפריע לניסן בביקורת.

ניסן סלומינסקי: לעם ישראל מגיע באמת, גם אם יש חילוקי דעות, קודם כול שהם יהיו בתוך החדר ויגמרו בזריזות.

ניסן סלומינסקי: צריך מבוגר אחראי שבעשר דקות יכול לסדר את הדברים ואפשר להתקדם הלאה, זה ממש, אני לא מצליח להבין את זה.

ניסן סלומינסקי: ואני מאוד מקווה - - -

זהבה גלאון: כנגד מי זה הביקורת הזאת?

יעקב ליצמן: אבל הם עושים את זה כבר חודשיים.

ניסן סלומינסקי: אני מאוד מקווה שזה ייגמר ממש בין היום למחר.

ניסן סלומינסקי: גם כך כולנו יודעים שלא היה תקציב שכל כך, איך אומרים, מיעטו לו את הזמן.

קארין אלהרר: ברור.

ניסן סלומינסקי: אנחנו היום נמצאים ב-17 בחודש, חוק ההסדרים עוד לא בידינו.

אראל מרגלית: מבחינת הכנסת.

ניסן סלומינסקי: אם רוצים שהתקציב וחוק ההסדרים יידונו לקראת ה-31 בדצמבר, המשמעות היא שנסיים את הדיונים ב-15 בדצמבר כדי - -

יעקב ליצמן: ב-15 בינואר.

ניסן סלומינסקי: - - שיצליחו לנסח את החוק ולהניח אותו על שולחן הכנסת.

יצחק כהן: תמיד היית אופטימי.

ניסן סלומינסקי: פירוש הדבר שאפילו חודש אין לנו לנושא הזה.

יצחק כהן: תמיד הוא היה אופטימי.

ניסן סלומינסקי: אז שוב, אני רוצה להודיע, אני אומר בשמי, אבל אני מניח שבשם כולכם, שלא נהיה חותמת גומי, הכוונה שנקיים דיון אמיתי ורציני.

ישראל אייכלר: את זה תגיד לחברי הוועדה.

אילן גילאון: אל תהיה קשה.

יעקב ליצמן: הוכחנו את זה במע"מ אפס.

יצחק כהן: באפס מע"מ.

ניסן סלומינסקי: אמרתי, בשמי ובשם הוועדה.

ניסן סלומינסקי: ונקיים - - -

<קריאה: יש פה כמה.

ניסן סלומינסקי: בסדר, אתה יודע, חברי הכנסת מוזמנים לבוא ומשתתפים גם בדיוני התקציב וזה בסדר, גם אם הם לא בוועדה.

ניסן סלומינסקי: בכל אופן, לא נהיה חותמת גומי ונקיים – מה עוד שממשלת ישראל, לצערי, לא קיימה דיון רציני, סך הכול עשר שעות, אני לא חושב שזה דיון רציני על תקציב של משק שנמצא בהאטה ורוצים שהוא יצמח.

ניסן סלומינסקי: אז ממילא האחריות מוטלת עלינו, אז נקיים דיונים, יכול להיות שמבוקר עד ערב.

ניסן סלומינסקי: כנראה שנעשה את זה גם בימי ראשון וחמישי.

יצחק כהן: מוצאי שבת.

ניסן סלומינסקי: ונעשה סדר ברגע שזה יעבור אלינו, ונפרסם לכולם את לוח הזמנים.

ניסן סלומינסקי: אבל אם נצליח לגמור בזמן, בכבוד, אם לא נצליח לגמור, לא נהסס גם למשוך אותו בינואר.

ניסן סלומינסקי: כמה שנצטרך עד שנוכל לגמור אותו ולהניח תקציב וחוק הסדרים, שאנחנו חושבים שהוא יהיה הרבה יותר טוב ממה שקיבלנו אותו, לדעתנו.

ניסן סלומינסקי: אבל ככל שהדיונים על חוק ההסדרים מתמשכים הזמן מתקצר, וזה יהיה לא לכבוד, אני חושב, לאף אחד שלא נוכל לאשר את התקציב לקראת שנת 2015 ונצטרך למשוך את זה גם בשנת 2015.

ניסן סלומינסקי: לכן, שוב, אני פונה מפה, איך אומרים, בקריאה נרגשת - - -

יעקב אשר: למי?

מיכל רוזין: למי?

ניסן סלומינסקי: אני פונה לראשי - - -

מיכל רוזין: למי?

ניסן סלומינסקי: אני מסביר.

ניסן סלומינסקי: לראשי מפלגות הקואליציה ולכל מי שמעורב, תגמרו היום את כל הדיון בנושא, תגמרו את הפיצולים, תביאו את זה היום אחר הצהריים לאישור המליאה כדי שנוכל לקבל את זה לפחות הערב ולהתחיל לנוע בנושא.

ניסן סלומינסקי: אבל בכל אופן, שוב, אני פונה בקריאה, אני מקווה שישמעו בקולי ויעשו את זה.

ניסן סלומינסקי: נכון לעכשיו מצאנו לדון, לפתוח את הדיון בחוק התקציב שנמצא בידינו.

ניסן סלומינסקי: וכמובן שראשון הדוברים ומי שאמור להציג את החוק ואת המרכיבים שהיו האלמנטים שבגינם הם הגיעו לחוק הזה, אז נמצא אתנו שר האוצר ואנשיו, איך שהוא יחלק את הזמנים.

ניסן סלומינסקי: וכפי שאנחנו נוהגים תמיד, ננהג בכבוד, נשמע את השר, נשמע את אנשיו.

קארין אלהרר: או, או, אם זה בכבוד כמו תמיד, הלך עלינו.

ניסן סלומינסקי: כל מי שרוצה, ששש, להעיר יירשם.

ניסן סלומינסקי: לא להעיר באמצע כדי שנוכל לשמוע את רצף הדברים.

ניסן סלומינסקי: כל מי שרוצה להעיר יירשם, ברגע שתיגמר ההצגה נאפשר לכל אחד לומר את דברו בזמן קצוב, ואחר כך השר יענה.

ניסן סלומינסקי: ואם יהיה צורך בסיבוב נוסף, גם את זה יכול להיות שנעשה, נראה איך הדברים יתגלגלו.

ניסן סלומינסקי: אבל שוב, אני מבקש מכולם להתאפק וגם אם מישהו בא לו, מה שנקרא, להגיד משהו - -

יצחק כהן: שיצביע.

ניסן סלומינסקי: - - או בגלל שזה ענייני או בגלל שזה קואליציה-אופוזיציה או בגלל לא יודע, כל מה שמסביב, שיתאפק, יירשם, יקבל זכות דיבור מכובד.

ניסן סלומינסקי: בזה אני מסיים את ההקדמה ומעביר את רשות הדיבור.

יעקב אשר: חוק הלאום - - -

מיכל רוזין: כמה זמן השר מקדיש לוועדה?

ניסן סלומינסקי: למה את שואלת מראש?

ניסן סלומינסקי: איך שזה - - -

מיכל רוזין: שנדע.

סתיו שפיר: שנדע כמה זמן - - -

ניסן סלומינסקי: אם השאלות יהיו ענייניות והשר יענה, בסדר, אני מניח שזה יימשך, כמו שאומרים, אז למה להגביל אותו מראש?

יעקב ליצמן: אולי מישהו יכול לעדכן אותנו איפה המשברים?

יעקב ליצמן: מה המחלוקת?

ניסן סלומינסקי: לא, ליצמן.

יעקב ליצמן: אולי אנחנו יכולים להיות מתווכים הוגנים.

ניסן סלומינסקי: בסדר, אז זה לא קשור לעכשיו.

ניסן סלומינסקי: כבוד השר, המיקרופון לרשותך.

יאיר לפיד: יושב-ראש הוועדה ניסן סלומינסקי, חברי הוועדה, אני רואה כאן ח"כים שאינם חברי ועדה, כמובן שזה רק משמח אותנו, - -

יצחק כהן: בעיקר יש עתיד.

יאיר לפיד: - - הגעתי הנה עם הנהלת האוצר כדי להציג לכם את התוכנית הכלכלית, את תקציב המדינה 2015.

יאיר לפיד: תקציב 2015 הוא קודם כול תקציב חברתי.

יאיר לפיד: זה תקציב שאין בו העלאת מסים; זה תקציב שמאפשר לנו לעבוד בשביל האזרח; זה תקציב שמטפל בבעיות האמיתיות גם של השכבות החלשות, גם של מעמד הביניים.

יאיר לפיד: דרך הצעת התקציב שמונחת לפניהם נוכל לתת לילדים שלנו חינוך טוב יותר והזדמנויות שלא היו לנו, נוכל לתת להורים שלנו טיפול רפואי ואת האפשרות להזדקן בכבוד, נוכל לייצר עוד מקומות עבודה ועוד מנועי צמיחה, נוכל לספק ביטחון לאזרחי ישראל מול מנהרות החמאס, מול טילי החיזבאללה, מול איומים רחוקים וקרובים.

יאיר לפיד: זה תקציב שמתחיל ליישם את מסקנות ועדת-אללוף למלחמה בעוני; זה תקציב שמתחיל ליישם את מסקנות ועדת גרמן לחיזוק הרפואה הציבורית; שלוקח בחשבון שחינוך חינם צריך לכלול את קייטנות הקיץ שלנו שיורחבו בשנה הבאה, וגם מעונות יום שיקלו על הורים עובדים; תקציב שעושה מאמץ מיוחד לתת סיוע והכשרות לציבור החרדי, לציבור הערבי כדי לעזור להם להשתלב בשוק העבודה; תקציב שנותן מענה לצרכים הביטחוניים שנחשפנו אליהם ב"צוק איתן"; זה תקציב שמשנה מהיסוד את מצבם של ניצולי השואה בישראל.

יאיר לפיד: תקציב 2015 מגדיל – אני מדבר לאורך כל הדיון במחירי 2015 – בלמעלה מ-10 מיליארד שקל את התקציבים החברתיים, התקציבים של המשרדים החברתיים, את התוספת של 3.2 מיליארד שקל לחינוך, תוספת של 1.2 מיליארד שקל לביטחון פנים, תוספת של כ-4 מיליארד שקלים לחיזוק מערכת הבריאות הציבורית ותוספת של כ-2 מיליארד שקלים למערכת הרווחה.

יאיר לפיד: בתקציב שמונח לפניכם באה לידי ביטוי תוכנית הדיור שהמטרה שלה להוציא את שוק הנדל"ן ממשבר עמוק שמאיים לקבור תחתיו דור שלם.

יאיר לפיד: הוועדה הזאת מכירה היטב את מע"מ אפס, אולי היטב מדי, אם יש דבר כזה.

יאיר לפיד: אבל מע"מ אפס הוא רק מרכיב אחד בתוכנית כוללת רחבה הרבה יותר שכוללת בתוכה את "מחיר מטרה", את "הסכמי הגג", את הדיור להשכרה לטווח ארוך, בינוי של מעונות סטודנטים, תוכנית "נתיב לדירה", תוכנית "שכירות הוגנת", פינוי מחנות צה"ל, ועוד.

סתיו שפיר: שאתה מעכב אותה יותר משבעה חודשים.

ניסן סלומינסקי: לא, בבקשה.

סתיו שפיר: אבל צריך להגיד דברים שהם לא נכונים.

ניסן סלומינסקי: בבקשה, סתיו.

יעקב ליצמן: שאלות בעל-פה זה מקובל.

ניסן סלומינסקי: לא, חבר'ה.

יאיר לפיד: התקציב הקודם שהבאנו בפני ועדת הכספים נועד להתגבר על אחד המשברים היותר קשים שבפניהם עמד המשק הישראלי.

יאיר לפיד: כשנכנסתי לתפקיד שלי כשר האוצר מצאתי משק עם תחזית גירעון של מעל 5%.

יאיר לפיד: היינו צריכים אז לעסוק בפעילות חילוץ של משק שעמד בפני קריסה, והפעולות שעשינו אז הצילו את הכלכלה הישראלית.

יאיר לפיד: והן אלה שמאפשרות לנו היום - -

יעקב ליצמן: אפשר לעשות מספר?

יעקב ליצמן: 115?

יעקב ליצמן: כמה?

ניסן סלומינסקי: ששש.

יאיר לפיד: - - לשלם את מחירו של מבצע "צוק איתן", ולקיים בו בזמן את מה שהבטחנו לציבור הישראלי, שזה להוסיף שירותים חברתיים ולדאוג לביטחון ולבריאות ולחינוך ולרווחה ולדיור ולזוגות צעירים.

יאיר לפיד: וכל זה, שוב, בלי שנצטרך להעלות מסים.

באסל גטאס: רק מי יעשה את זה - הממשלה הקודמת או הבאה?

יאיר לפיד: אדוני היושב-ראש, לפני שנצלול אל פרטי התוכנית הכלכלית, אני רוצה לבקש ממך ומחברי הוועדה עוד דבר אחד - אל תיתנו יד לשום סחטנות פוליטית, הציבור מצפה מאתנו לנהוג באחריות.

יאיר לפיד: חוק ההסדרים שהגשנו לכנסת הוא אחד הרזים והממוקדים ביותר שהבית הזה ראה אי-פעם.

יאיר לפיד: עשינו בחירה ערכית ועקרונית - -

מיכל רוזין: עם ארבע רפורמות?

ניסן סלומינסקי: ששש.

יאיר לפיד: - - לא להכניס לתוכו מה שנקרא "עזים".

יאיר לפיד: אנחנו לא מאמינים בזה, אנחנו מאמינים בלומר לכם את הדברים בדיוק כפי שהם, ולהציג לכם את תוכנית העבודה שלנו ל-2015 בשקיפות ובכוונה מלאה, וכשאנחנו עומדים מאחורי כל סעיף וסעיף שמוצגים לפניכם.

יאיר לפיד: כל חברי הוועדה צריכים לדעת, אופוזיציה וקואליציה כאחד, שלא נסכים בשום אופן לזה ששינויים בתקציב יובילו לקיצוץ נוסף בתקציבים החברתיים.

יאיר לפיד: אנחנו לא נסיים את המהלך החשוב הזה - - -

באסל גטאס: את זה תגיד לממשלה.

באסל גטאס: מה אתה אומר לוועדה?

באסל גטאס: זו הממשלה אחראית, כבוד השר.

ניסן סלומינסקי: באסל.

באסל גטאס: הם עושים לך את הסחטנות.

באסל גטאס: חוק מע"מ אפס מול חוק הלאום, מה - - -

ניסן סלומינסקי: באסל, הוא מדבר לכולם, הוא לא מדבר רק אליך.

יעקב ליצמן: עליהום לא הלאום.

<קריאות: - - -

מיכל רוזין: באסל, הוא מדבר מעל הראש שלנו.

ניסן סלומינסקי: באסל, אומנם אתה יושב מולו, אבל הוא מדבר לכולם.

באסל גטאס: אם הוא מדבר מעל הראש שלנו, אנחנו נדבר מעל הראש שלנו בשביל שהאחרים ישמעו, אז זה בסדר.

מיכל רוזין: הוא לא מדבר אלינו, הוא מדבר - - -

ניסן סלומינסקי: הוא מדבר לכולם, אז זה בסדר.

ניסן סלומינסקי: לא, לא, בבקשה.

יצחק כהן: חוק עליהום.

באסל גטאס: חוק עליהום.

יאיר לפיד: אדוני היושב-ראש, אני מודה שהספקתי לדבר הרבה יותר ממה שחשבתי שאספיק.

ניסן סלומינסקי: זה בסדר, תמשיך.

ניסן סלומינסקי: את כל הדברים שלך תוכל לומר.

יאיר לפיד: לא נסיים את התקציב הזה בקיצוץ רוחבי בתקציבי חינוך ובריאות ורווחה וביטחון פנים.

יאיר לפיד: ואמרתי, ואני אומר שוב, אעדיף לא להעביר את התקציב מאשר לפגוע בכל מה שחשוב לאזרחי ישראל.

יאיר לפיד: מצד שני, אני מאמין שבתפיסה הזאת בסוף, אחרי שיעברו כולם את כל הפוליטיזציה ההכרחית, אני מבין שכל ממשלת ישראל וכנסת ישראל שותפים לדעה הזו שאסור לפגוע בתקציבים החברתיים ובתקציב החברתי הזה, אז כך אנחנו מביאים אותו.

יאיר לפיד: אני רוצה להעביר את הבמה לאמיר לוי ראש אגף תקציבים שייתן מצגת על התקציב.

יעקב ליצמן: רגע, זה מה שיש לך להגיד לנו?

ניסן סלומינסקי: רגע, לא, אחר כך יהיו שאלות.

ניסן סלומינסקי: ליצמן, תוכל לשאול ואז הוא ידע - - -

יעקב ליצמן: רגע, הוא לא אמר כלום על התקציב.

ניסן סלומינסקי: רגע, רגע.

זהבה גלאון: אדוני, יושב-ראש הוועדה, השר נתן פה נאום - -

יעקב ליצמן: לא, הפקידים אחר כך, אבל השר צריך לדבר מה התקציב.

זהבה גלאון: - - לאומה לצורכי תקשורת, לא אמר שום דבר על התקציב, - -

ניסן סלומינסקי: אמיר זה לא פקידים במובן הזה.

יעקב ליצמן: - - חזר על אותן קלישאות שזה תקציב חברתי אחרי שקיצנו בבסיס התקציב - - -

ניסן סלומינסקי: רבותי, זהבה, רגע, - - -

זהבה גלאון: לא, אל תגיד אחרי זה, מה הוא מספר לנו סיפורים?

<קריאות: - - -

ניסן סלומינסקי: זהבה, את רשומה לזכות דיבור.

אראל מרגלית: שר האוצר, אתה נכנס הנה - - -

ניסן סלומינסקי: לא, לא.

אילן גילאון: בגלל זה עדיף לשאול קודם את השאלות ואחרי זה לתת תשובות.

אראל מרגלית: אתה נכנס הנה יום אחרי שמפורסם שהכלכלה הישראלית - -

ניסן סלומינסקי: אראל, אראל.

אראל מרגלית: - - נכנסה להאטה הגדולה ביותר שהייתה לה מאז המשבר הפיננסי ב-2008.

ניסן סלומינסקי: אראל, אני מבקש.

ניסן סלומינסקי: אני לא רוצה להתחיל - - -

פנינה תמנו: אראל מנצל את הבמה.

פנינה תמנו: ההצגה הכי טובה בעיר להראות את עצמו.

אראל מרגלית: שר האוצר מדבר בהקדמה, והוא לא מתייחס - - -

ניסן סלומינסקי: אראל, אתה רוצה שאתחיל להוציא?

ניסן סלומינסקי: הרי אני לא רוצה.

<קריאות: - - -

אראל מרגלית: ניסן, בוא אתן לך רמז, אני לא אחד מאלה - - -

פנינה תמנו: - - -

ניסן סלומינסקי: פנינה, תני לי, פנינה.

זהבה גלאון: אדוני, דיבורים כמו חול ואין מה לאכול.

ניסן סלומינסקי: בבקשה, זהבה.

ניסן סלומינסקי: אראל, יהיה לך זמן לדבר, תוכל להגיד את הדברים האלו.

אראל מרגלית: רגע, אבל אני רוצה התייחסות למילות ההקדמה.

אילן גילאון: כרגע יש פרזנטציה, מה הבעיה.

ניסן סלומינסקי: אבל תשאל.

אראל מרגלית: לא, התייחסות.

ניסן סלומינסקי: מה זה התייחסות?

אראל מרגלית: למילות ההקדמה.

ניסן סלומינסקי: בשביל זה יש לך - - -

זהבה גלאון: שום מילה?

ניסן סלומינסקי: אתה יכול להגיד לו איך לסדר את הדברים שלו?

ניסן סלומינסקי: באמת, נו - -

אראל מרגלית: יש לנו האטה, - - -

ניסן סלומינסקי: - - אתה תשאל והוא ייתן לך תשובה.

יצחק כהן: ניסן, שר האוצר צריך להיות מודאג מצמיחה שלילית, יש צמיחה שלילית.

<קריאה: ניסן, תרגיע.

זהבה גלאון: הוא לא אמר מילה על הצמיחה השלילית, אלוהים, הולכים למיתון.

יצחק כהן: יודעים מזה.

זהבה גלאון: נראה לך סביר ששר לא מתייחס לצמיחה השלילית.

<קריאות: - - -

יעקב ליצמן: שר האוצר אמר בדיוק את מה שהוא אמר אתמול בטלוויזיה.

יעקב ליצמן: אנחנו מצפים למשהו אחר.

זהבה גלאון: מילה הוא לא אמר על הצמיחה השלילית.

זהבה גלאון: נתונים כאלה מדאיגים.

ניסן סלומינסקי: אבל הוא יגיד את זה כשאת תשאלי.

ניסן סלומינסקי: בבקשה.

זהבה גלאון: לא, הוא היה צריך להגיד את זה בפתח דבריו.

ניסן סלומינסקי: זה מה שאת חושבת.

זהבה גלאון: זה מה שהוא היה צריך לעשות, זה לא מה שאני חושבת.

ניסן סלומינסקי: יכול להיות שהוא אולי חושב אחרת.

יעקב ליצמן: יש לי רושם שהולך להיות פגע וברח, הוא הולך להגיד כמה מילים והוא יברח אחר כך.

ניסן סלומינסקי: ליצמן.

ניסן סלומינסקי: בבקשה.

<אמיר לוי: בוקר טוב לכולם, אפשר אור באולם, מספיק שיהיה במסך.

יעקב ליצמן: בוקר טוב, זה חושך?

יעקב ליצמן: מה?

יצחק כהן: אמיר, סע, סע.

<אמיר לוי: לא, אני לא רואה.

פנינה תמנו: קשה, קשה לאופוזיציה בחושך, לא רואים.

ניסן סלומינסקי: רבותי, אפשר להדליק אור באולם?

זהבה גלאון: הביאו אתכם להקת מעודדות, אני רואה.

מיכל רוזין: זה חבר המושבעים.

קארין אלהרר: זהבה, תרגיעי.

עליזה לביא: זהבה, ממך לשמוע כזאת הערה פוגענית - - -

זהבה גלאון: כן, כי זה עובר כל גבול.

פנינה תמנו: פמיניסטית.

זהבה גלאון: כי זה מביך מה שאתם עושים.

זהבה גלאון: זה פשוט מביך מה שאתם עושים.

<קריאות: - - -

פנינה תמנו: זהבה הפמיניסטית, להגיד - - -

<קריאות: - - -

זהבה גלאון: - - - לא רק אותך, זה גם את - - - , וגם את ליפמן וגם את - - - , והופמן, וסולומון, כולכם להקת מעודדות.

פנינה תמנו: להקת מעודדות?

פנינה תמנו: צריך מוסיקה אם כבר את קוראת לנו להקת מעודדות.

<קריאות: - - -

ניסן סלומינסקי: פנינה, - - -

זהבה גלאון: זה לא מתייחס רק לנשים, עליזה, כולכם.

עליזה לביא: זהבה, כל העבודה שלך - - -

<קריאות: - - -

פנינה תמנו: - - - פמיניסטית, את נופלת בלשונך פעם אחר פעם.

עליזה לביא: חוץ מלדבר את לא יודעת לעשות שום דבר, ואת זה ראינו - - -

זהבה גלאון: וואי, וואי.

מיכל רוזין: שולי נעליך מעל רגלייך, - - - אולי תלכי לנהל את הישיבה שלך .

מיכל רוזין: - - - במקום להיות פה חבר - - -

עליזה לביא: מיכל, גמרת לדבר?

<קריאות: - - -

שמעון סולומון: זהבה, מה שהרסת היום אנחנו מנסים - - -

ניסן סלומינסקי: רבותי, אני מבקש - - -

<קריאות: - - -

פנינה תמנו: אדוני היושב-ראש, ככה מנהלים ועדה?

ניסן סלומינסקי: שמעון ודב, אתם לא מבינים?

ניסן סלומינסקי: אתם רק עוזרים לזה, ואני מבקש, תנו לי להמשיך.

שמעון סולומון: מותר להם לכעוס, שיחכו בנימוס, מותר להם להקשיב לדברים חשובים, אחר כך להעיר, אבל חציתם כל גבול.

ניסן סלומינסקי: שמעון, אפשר בבקשה?

ניסן סלומינסקי: שמעון, בבקשה.

מיכל רוזין: רגע, יש כאלה מיש עתיד שעוד לא הגנו עליו, אתם צריכים להגן עליו שנייה.

<קריאות: - - -

מיכל רוזין: עוד לא אמרת משהו נגד - - -

ניסן סלומינסקי: סליחה, אני מבקשה.

זהבה גלאון: שר האוצר אמר שהצמיחה השלילית רשומה על שמו, אבל אין לו מה להגיד.

ניסן סלומינסקי: זהבה, זהבה.

שמעון סולומון: יכולת להקשיב עד הסוף למה שיש לו להגיד, אחר כך להעיר.

זהבה גלאון: מה יש לו להגיד?

שמעון סולומון: תקשיבי.

שמעון סולומון: - - - שינית את המצב?

ניסן סלומינסקי: - - - אתה לא מבין מה אתה עושה?

יעקב ליצמן: - - - יש עתיד כרגע כאן.

אילן גילאון: זה לא כנס של יש עתיד, בכל זאת, עם כל הכבוד, אדוני.

פנינה תמנו: זו הדוגמה.

אילן גילאון: אדוני, אני מציע לך, תשאל שאלות ורק אחרי זה תיתן את התשובות.

קארין אלהרר: מצטערת, מפריע לכם בעיניים.

אראל מרגלית: ניסן, לפני שאמיר לוי מדבר, אני רוצה לשמוע משר האוצר - - -

ניסן סלומינסקי: אני אוציא אותך - - -

אראל מרגלית: אנחנו רוצים לשמוע התייחסות להאטה במשק ממך, יאיר לפיד.

ניסן סלומינסקי: אראל, אני מבקש ממך פעם ראשונה, ואני לא רוצה, באמת, לא נעים לי אפילו - - -

אראל מרגלית: רגע אחד, לפני - - -

ניסן סלומינסקי: תן לו, הוא יעשה מה שהוא רוצה.

ניסן סלומינסקי: ואני מבקש, אני אוציא אנשים ולא נעים לי.

אילן גילאון: אוי, אוי, אוי.

<קריאות: - - -

מיקי לוי: אראל, הפתוס הזה, מספיק עם הפתוס הזה.

ניסן סלומינסקי: אני לא רוצה, אבל זה מה שיהיה.

אראל מרגלית: שר האוצר, יש פה דיון.

ניסן סלומינסקי: לא, אין דיון.

אראל מרגלית: הגיעה פה להקת מעודדות, באמת, נו.

ניסן סלומינסקי: אין דיון, אין דיון, בבקשה.

אראל מרגלית: מה אנחנו?

אראל מרגלית: חלק מהלהקה?

ניסן סלומינסקי: אבל אתה גם להקה כזו, אז מה.

אראל מרגלית: איזו להקה?

אראל מרגלית: אנחנו מבקשים - - -

<קריאות: - - -

אילן גילאון: אני יודע שהחבר'ה רוצים להתחנף למנהיג שלהם, אבל יש גבול לכל דבר.

אילן גילאון: תוציאו את - - -

ניסן סלומינסקי: בבקשה, תתחיל.

<אמיר לוי: בוקר טוב לכולם, אחלק את ההצגה לשני חלקים, - -

יצחק כהן: יש מצוקה, יש מצוקה.

אילן גילאון: אין מצוקה, נו, יש - - -

קארין אלהרר: אני ממש מרחמת עליכם, אני נשבעת.

אראל מרגלית: אלוהים לא מרחם, הוא מרחם על ילדי הגן.

ניסן סלומינסקי: ששש.

פנינה תמנו: סיסמאות.

<קריאות: - - -

<אמיר לוי: - - בחלק הראשון אציג בעצם את - - -

יעקב ליצמן: הוא מרחם על ילדי האוצר.

<אמיר לוי: בחלק הראשון אציג בעיקרי הדברים את הדברים המרכזיים שיש בתקציב, גם הרפורמות וגם דברים תקציביים שתומכים ברפורמות; ובחלק השני אציג את המספרים.

<אמיר לוי: הכול מופיע אגב בחוברת עיקרי התקציב, - -

אילן גילאון: כן, נעשה קריאה מונחית.

<אמיר לוי: - - שהצגנו אותה גם בצורה - -

ניסן סלומינסקי: אילן.

<אמיר לוי: - - שונה השנה, וגם לזה אתייחס.

אילן גילאון: דווקא רעיון טוב.

אילן גילאון: השר לא קרא את זה, אנחנו לא קראנו את זה, אולי הגיע הזמן שנקרא כולנו את התקציב.

ניסן סלומינסקי: אילן, אילן, בבקשה.

<אמיר לוי: נתחיל בחלק הראשון.

<אמיר לוי: המצגת לא מאוד ארוכה, ואשמח לענות גם על שאלות בסוף.

זהבה גלאון: לא מעניין אותו.

<אמיר לוי: בחלק הראשון נסקור בעצם שמונה חלקים שהצעת תקציב 2015 מכילה.

<אמיר לוי: חלק ראשון בתוכנית הכלכלית זה פרק חדשנות; חלק שני - דו צמיחה ופריון, צעדים שאנחנו עושים במסגרת תקציב 2015; פרק שלישי - משאבי טבע, גם הוא חלק מהתקציב.

<אמיר לוי: אגב, אני רוצה להגיד בסוגריים שיש דברים שאנחנו עושים גם במהלך השנה, הם חלק מהתקציב, או ב-2014 או ב-2015, ואתייחס לזה ברגע במשאבי טבע, אבל זה לא רק.

סתיו שפיר: 87% מסעיפי התקציב, לא רק חלק.

<אמיר לוי: החלק הרביעי זה נושא היצע דיור, אציג צעדים שאנחנו עושים.

<אמיר לוי: הפחתת יוקר המחייה, פרק בריאות, פרק של הנפקת חברות ממשלתיות ובסוף סגירת פרצות.

<אמיר לוי: כל מה שאתם רואים כאן זה בעצם חלק מהצעת התקציב.

<אמיר לוי: ועכשיו ניכנס אחד אחד, כאמור, בקצרה.

<אמיר לוי: נתחיל עם החדשנות - קודם כול תסתכלו בפינה השמאלית, אני לא יודע אם אתם מצליחים לראות, יש מגמה של ירידה שאנחנו רואים בשנים האחרונות.

<אמיר לוי: בסך כול ההיי-טק בישראל הוא מנוע צמיחה משמעותי, אנחנו רואים ירידה מסוימת בשנים האחרונות, אנחנו מוטרדים מזה.

<אמיר לוי: ניסינו לנתח את זה בשנה האחרונה, עשינו עבודה מאוד אינטנסיבית גם עם התעשייה, ובעצם גילינו שיש שני דברים מרכזיים – תכף אתייחס לחינוך – אבל דברים מרכזיים בצד התעשייתי.

<אמיר לוי: אחד, האיינג'לים שהם מרכיב משמעותי בהשקעות בסטרטאפים בשלבים הראשונים של חייהם.

<אמיר לוי: יש חקיקה שבעצם לא באמת מעודדת אותם, ואנחנו מביאים לכנסת במסגרת החוק תיקון שאיינג'לים בעצם יצליחו ליהנות מההטבה הזאת ויגדילו את היקף ההשקעה שלהם בחברות צעירות.

<אמיר לוי: החלק השני זה המדען הראשי, זה כלי שאנחנו מאוד מאמינים בו, אנחנו תומכים בו מאוד.

<אמיר לוי: נכון להיום המדען הוא בעצם פחות או יותר כלי בודד של מענקים.

<אמיר לוי: אנחנו רוצים להפוך את זה מכלי אחד לארגז כלים, ובמסגרת החקיקה אנחנו מציעים להקים רשות שתהיה בעצם הרבה יותר גמישה, שיהיה לה סט כלים שתוכל לתת הרבה יותר פתרונות מאשר מה שהמדען הראשי היום יכול לתת.

אראל מרגלית: מה שאתם הולכים לעשות זה להפריט את המדען הראשי על-פי האפקטיביות - - -

ניסן סלומינסקי: אראל, אראל, בבקשה.

אראל מרגלית: לא, רגע, התייחסות.

ניסן סלומינסקי: לא, לא עכשיו.

<אמיר לוי: הבטחתי שבסוף אתייחס לכול, חבר הכנסת מרגלית, כולל נושא המדען.

אראל מרגלית: אבל יש פה אנשים, באמת - - -

ניסן סלומינסקי: אראל, אני אומר לך, אתה מאלץ אותי כבר להגיד לך פעם שנייה.

אראל מרגלית: חדשנות, לבנות, חוק איינג'לים זה חזות הכול.

ניסן סלומינסקי: אראל, אתה מאלץ אותי להגיד לך פעם שנייה.

אראל מרגלית: אלוהים ישמור, זה אחד מהעוולות הכי הגדולות שהולכים לבצע בחדשנות הישראלית.

ניסן סלומינסקי: אראל, אראל, אני מבקש, נו.

אראל מרגלית: הפרטת המדען הראשי.

ניסן סלומינסקי: אתה מאלץ אותי בסוף להוציא אותך, ואני לא רוצה לעשות את זה, אני מבקש.

מיקי לוי: יש לך טענות, תעלה הצעת חוק במקום לצרוח.

אראל מרגלית: מי צורח, מיקי?

אראל מרגלית: שתה משהו קר.

ניסן סלומינסקי: אראל, עוד פעם, נו, באמת, נו.

אילן גילאון: חשבתי - - -

פנינה תמנו: זה לא לרמה, "תשתה משהו קר", אתה מבין?

פנינה תמנו: כל הציבור רואה אותך וזה מה שיש לך להגיד.

<אמיר לוי: נושא שני, עידוד צמיחה ופריון - עוד אחד מהתחומים שמאוד מעסיקים אותנו ביום יום.

<אמיר לוי: אני רוצה לחלק את זה קודם כול לתחום התעסוקה.

<אמיר לוי: בהצעת התקציב יש תוכנית אקטיבית שמעמיקה את מה שהתחלנו השנה לתעסוקת חרדים וערבים, אגיד במילה, תעסוקת נשים ערביות עומדת היום על שיעור השתתפות של 30%, 31%.

מיכל רוזין: כמה?

<אמיר לוי: גברים חרדים על 45%.

<אמיר לוי: מצד אחד זה מאוד מטריד אותנו, מצד שני אנחנו רואים בזה פוטנציאל מאוד גדול לצמיחת המשק ואנחנו משקיעים הרבה.

אראל מרגלית: כמה?

<אמיר לוי: אנחנו מרחיבים את היצע מעונות היום - - -

אראל מרגלית: כמה?

אראל מרגלית: כמה אתם שמים על חרדים וערבים?

ניסן סלומינסקי: די, אראל, באמת, נו.

<קריאות: - - -

אראל מרגלית: הם שמים 50 מיליון שקל.

ניסן סלומינסקי: אתה לא מבין שזו לא הבמה שלך כרגע.

<קריאות: - - -

אראל מרגלית: אבל זו במה שלנו, אנחנו רוצים להבין.

אראל מרגלית: הוא אומר - - -

ניסן סלומינסקי: לא, זו לא.

פנינה תמנו: יש אנשים שרוצים כל היום במה.

ניסן סלומינסקי: אראל, די, אראל.

מיכל רוזין: כמה כסף משקיעים?

מיכל רוזין: שאלה לגיטימית.

אראל מרגלית: שנה שעברה שמו 50 מיליון, כמה השנה?

ניסן סלומינסקי: די, אראל, אני כבר לא אתווכח אתך.

ניסן סלומינסקי: פעם הבאה, באמת, אני כבר לא מתווכח.

אראל מרגלית: כמה שמים על חרדים וערבים?

<קריאות: - - -

מיכל רוזין: זו שאלה לגיטימית.

ניסן סלומינסקי: אראל, אני לא מתווכח אתך, ולא תוכל להשתלט על הדיון ולעשות את זה.

אראל מרגלית: לא משתלט על הדיון, שואל שאלה.

יעקב אשר: אבל זה דיון, זו לא מסיבת עיתונאים.

<קריאות: - - -

שמעון סולומון: תשמע קודם, אחר כך יש דיון.

ניסן סלומינסקי: אני נותן זמן לשאלות.

פנינה תמנו: אם זו הדוגמה שנותנת האופוזיציה לציבור אנחנו בבעיה קשה.

ניסן סלומינסקי: אני נותן זמן לשאלות.

ניסן סלומינסקי: - - -

<אמיר לוי: נושא שני בהקשר של תעסוקה.

מיכל רוזין: - - - אם אנחנו יודעים את הדברים - - -

אילן גילאון: תראה, אדוני היושב-ראש, זו ועדת הכספים, אי-אפשר לדבר בהרבה, מעט, - -

יעקב אשר: זו לא מסיבת עיתונאים.

אילן גילאון: - - יותר, עולה לי יותר וזה, אנחנו רוצים לשמוע, באמת.

ניסן סלומינסקי: אילן, בשביל זה אני נותן אחר כך.

ניסן סלומינסקי: אנחנו רוצים לראות את התמונה ואחר כך יהיה לכם זמן לשאול, תוכל לשאול את זה ותקבל תשובה, מבטיח לך.

אילן גילאון: לא, כי אני יודע למשל, - -

ניסן סלומינסקי: אבל אי-אפשר שכל אחד יגיד מה שמעניין אותו.

אילן גילאון: - - שבתמ"ת יש קיצוץ של 33% בהעסקה יהודית כזו, אז מה קורה?

ניסן סלומינסקי: באמת, נו, תשאל, תירשם, אתה רשום בטח כבר פה.

מיכל רוזין: אבל אם זו שאלה רלוונטית לסעיף?

מיכל רוזין: למה - - -

ניסן סלומינסקי: כל שאלה היא רלוונטית, המשמעות היא שאי-אפשר יהיה לדבר.

מיכל רוזין: אפשר לדבר.

ניסן סלומינסקי: אנחנו רוצים לשמוע תמונה כוללת ואחר כך - - -

<קריאות: - - -

מיכל רוזין: כרגע לא מדברים.

ניסן סלומינסקי: נכון, כרגע שומעים.

ניסן סלומינסקי: מותר לשמוע.

מיכל רוזין: כרגע אנחנו סטטיסטים.

<אמיר לוי: הנושא השני בהקשר של תעסוקה זה מעונות יום.

<אמיר לוי: תיקנו את הכללים כבר השנה והם נכנסו לתוקף כדי שבעצם תהיה נגישות הרבה יותר גבוהה לתקציב.

<אמיר לוי: והדבר הבא שעשינו, במסגרת תקציב מעונות היום שריינו 20% תקציב לרשויות ערביות ועוד 10% לרשויות חרדיות שבעצם יהיה משוריין אך ורק להם, כמובן שהמבחן הוא מבחן הביצוע.

<אמיר לוי: הנושא הבא זה יישום הסכם רב-שנתי לחיזוק המכללות הטכנולוגיות.

<אמיר לוי: בנושא השכלה גבוהה - אנחנו מאוד רוצים להנגיש את ההשכלה הגבוהה, שוב, לשתי האוכלוסיות הללו שהן הרבה פחות מהאוכלוסייה היהודית הלא חרדית בהשכלה הגבוהה, ויש תוכניות ייחודיות וייעודיות בות"ת, סיוע במענקי מו"פ בעיקר למגזר הערבי עם תוכניות לחברות צעירות.

<אמיר לוי: נושא תחבורה, שגם לו יש השפעה משמעותית על הצמיחה ועל הפריון, אז שני דברים מרכזיים: אחד, אנחנו מגדילים את הסובסידיה לתחבורה ציבורית - - -

סתיו שפיר: קיצצתם בתחבורה הציבורית 125 מיליון שקלים רק לפני חודש.

ניסן סלומינסקי: סתיו.

סתיו שפיר: לא, אבל אי-אפשר לדבר על הגדלה כשהוא אומר שהם קיצצו, מה, זה לא רלוונטי?

סתיו שפיר: ברצינות.

ניסן סלומינסקי: את תשאלי, את רשומה פה, אני מבקש.

ניסן סלומינסקי: כל אחד יש לו את הנקודה שלו, אי-אפשר ככה.

סתיו שפיר: יש גבול לכמה שאפשר להגיד דברים שהם לא מדויקים.

ניסן סלומינסקי: בסדר.

ניסן סלומינסקי: תיזהרי, בבקשה.

סתיו שפיר: מה זה?

אראל מרגלית: מה?

אראל מרגלית: תיזהרי?

יצחק כהן: או, לא.

ניסן סלומינסקי: לא, כי את אומרת דברים – את אומרת לו להגיד – גם את הרבה פעמים אומרת דברים שלא, אני לא רוצה להיכנס לוויכוח אתך.

<קריאות: - - -

אילן גילאון: ניסן, "היזהרי בלשונך".

סתיו שפיר: לא תגיד לי "תיזהרי".

יצחק כהן: ניסן, אל תאיים עליה.

ניסן סלומינסקי: לא מאיים, עשי לי טובה.

אילן גילאון: לא, ניסן, תגיד לה "תיזהרי בלשונך".

ניסן סלומינסקי: כן, התכוונתי, רק אני רוצה לקצץ.

סתיו שפיר: בסדר.

סתיו שפיר: אתה לא תגיד לי "תיזהרי".

פנינה תמנו: הבנת?

פנינה תמנו: הוא קורא לך לסדר.

סתיו שפיר: והדבר הזה, עם כל הכבוד, ישבתי פה עכשיו בסבלנות והקשבתי להרבה מאוד עובדות לא נכונות שנאמרו.

ניסן סלומינסקי: בסדר, זה לדעתך.

סתיו שפיר: לא יכול להיות שיביאו לפה נתונים שאין מאחוריהם שום מספרים.

ניסן סלומינסקי: בסדר גמור, נו?

סתיו שפיר: תסביר בבקשה, אמיר לוי, כמה אתם הולכים להוסיף בתחבורה בתקציב - - -

ניסן סלומינסקי: לא, אמיר לוי יענה כשיהיה לך את הזמן לשאול.

סתיו שפיר: אנחנו מדברים על תקציב, - - - על רעיון, לא מדובר בתיאוריה.

<קריאות: - - -

אראל מרגלית: ניסן, השאלה היא לגבי סעיפים.

ניסן סלומינסקי: אתם בסך הכול מפריעים.

סתיו שפיר: אני רוצה להבין כמה כסף מושקע שם.

סתיו שפיר: אני יודעת שקיצצתם בסעיף הזה.

ניסן סלומינסקי: בסוף לא יהיה לכם זמן לשאלות.

<קריאות: - - -

ניסן סלומינסקי: בסוף אם לא יהיה זמן והוא יצטרך ללכת, לא תבואו בצעקות.

סתיו שפיר: בישיבה בה דיברתי על הקיצוץ בתחבורה הציבורית גירשת אותי בכוח, אז עכשיו המעט שאתה יכול לעשות זה לדרוש מראש אגף תקציבים - -

ניסן סלומינסקי: שלילי.

ניסן סלומינסקי: תסלחי לי, אף אחד לא - - -

סתיו שפיר: - - הוכחות לסיפור הזה.

סתיו שפיר: כי לא ייתכן שהוא יגיד פה שהוא מעודד בשעה שהם קיצצו רק לפני חודש את הסכומים האלה.

סתיו שפיר: פשוט לא ייתכן.

סתיו שפיר: יש גבול לכמה אפשר לסבן את חברי הכנסת, באמת.

ניסן סלומינסקי: תשאלי כשיהיה לך את הזמן והוא יענה לך.

סתיו שפיר: אני אשאל כשיהיה לי את הזמן והשר כבר יצא מהחדר, הוא הלך – אני לא יודעת איך זה עובד?

ניסן סלומינסקי: את עכשיו רק מפריעה, את מושכת את הזמן, ובסוף לא יהיה זמן לשאלות.

סתיו שפיר: אתה מחכה עם השאלות של חברי הכנסת לזמן שהשר כבר לא יהיה פה, עד שהוא הואיל בטובו לבוא לוועדה.

ניסן סלומינסקי: בדרך שאת הולכת, השר באמת בסוף לא יהיה.

ניסן סלומינסקי: פעם ראשונה, בבקשה.

ניסן סלומינסקי: אין דרך אחרת, אז זה יהיה ככה.

מיכל רוזין: יש דרך אחרת.

סתיו שפיר: מה יהיה ככה?

סתיו שפיר: תוציא את כל חברי הכנסת מהישיבה?

מיכל רוזין: יש דרך אחרת, לאפשר דיאלוג.

סתיו שפיר: אז כל הישיבה רק - - -

<קריאות: - - -

ניסן סלומינסקי: לא את כולם.

שמעון סולומון: רק את המפריעים.

ניסן סלומינסקי: רק את אלה שהחליטו להפריע לישיבה, זה הכול.

ניסן סלומינסקי: במקום לאפשר לשמוע - - -

<קריאות: - - -

מיכל רוזין: כל ועדה מציגים מצגת ואפשר לשאול תוך כדי שאלות.

ניסן סלומינסקי: לא, אין, תוך כדי שאלות לא יהיה שום דיון.

סתיו שפיר: לא, להבין את הנתונים זו הפרעה לוועדה, מפריע לסדר הטוב לדבר על הנתונים האמתיים.

ניסן סלומינסקי: סתיו, פעם ראשונה, אני מבקש ממך, בבקשה.

יעקב ליצמן: אולי תוציא את השר ותחסוך לנו?

<אמיר לוי: אז אני חוזר על תחבורה כדי שזה יהיה ברור וחד, אנחנו מגדילים את היקף הסובסידיה בתחבורה ציבורית ויהיה חיבור של יישובים שהיום לא מחוברים.

<אמיר לוי: זה נועד לטפל גם בצמיחה וגם ביציאה לשוק התעסוקה.

סתיו שפיר: בכמה?

<אמיר לוי: הנושא הבא - רכבת קלה גם בירושלים וגם בתל-אביב.

<אמיר לוי: שתי הרכבות הללו - - -

מיכל רוזין: סתם, זה מילים ריקות.

אראל מרגלית: זה טוב.

אראל מרגלית: מה אתם עושים ברכבת הקלה?

אילן גילאון: בימבה, בהמון.

מיכל רוזין: איפה?

אילן גילאון: הוא שואל בכמה, אני אומר לו בימבה, בהמון.

אראל מרגלית: לא, תסביר, באמת, בזה אני בעד.

אראל מרגלית: מה אתם עושים ברכבות?

<אמיר לוי: שתי הרכבות הללו תקועות בשנים האחרונות.

<אמיר לוי: התחלנו משא-ומתן לשלוחות ולהיערכות בירושלים ותקצבנו, ויצאו מכרזים לרכבת הקלה בתל-אביב.

<אמיר לוי: הנושא הבא שקשור לצמיחה ופריון זה בתחום התקשורת, דור רביעי בסלולר, המכרז אמור להיסגר עד סוף שנה.

<אמיר לוי: מיזם הסיבים האופטיים שאמור להרחיב את תשתיות האינטרנט מתוקצב בשנת 2015, ויצא שימוע לשוק סיטונאי לאפשר לנו בין היתר לקבל טלוויזיה על גבי האינטרנט.

<אמיר לוי: מניתי כאן בקצרה את הצעדים שמשפיעים ישירות על עידוד צמיחה ופריון, יש נוספים, אבל אלה העיקריים שבהם.

<אמיר לוי: הדבר הבא זה נושא משאבי טבע - - -

אראל מרגלית: תתייחס להאטה בצמיחה?

<אמיר לוי: אתייחס לכל בסוף.

<אמיר לוי: מבטיח לרשום את כל השאלות, את הכול, לא אשאיר אתכם בלי תשובה.

יצחק כהן: פה זה צמיחה שלילית.

אראל מרגלית: לא כדי לקנטר, אני רוצה את תפיסת עולמך על ההאטה והצמיחה, תתייחס.

ניסן סלומינסקי: אראל, שמענו אותך בהתחלה כבר, הוא יתייחס והשר יתייחס בזמנים שלהם, לא תכתיב להם סדר, באמת, נו.

אראל מרגלית: לא מכתיב, תפסיק לעשות צעקות.

ניסן סלומינסקי: אז גמרנו, שאלת את זה כבר חמש פעמים, כמה אפשר לשאול?

אראל מרגלית: אבל עכשיו הוא מדבר על הצמיחה.

ניסן סלומינסקי: הוא יענה לך בזמן.

ניסן סלומינסקי: הוא שמע והוא יענה לך.

פנינה תמנו: אדוני היושב-ראש, למה לא להגיע בהסכמה שתחכו לסוף, תשאיר זמן לשאלות.

ניסן סלומינסקי: לא, פנינה, פנינה.

פנינה תמנו: אבל אי-אפשר ככה לנהל דיון.

ניסן סלומינסקי: פנינה, תני לי, עשי לי טובה.

ניסן סלומינסקי: הלאה.

<אמיר לוי: נושא משאבי טבע זה נושא מרכזי בפעילות שלנו.

<אמיר לוי: שני דברים מרכזיים שטיפלנו בהם במהלך השנה:

<אמיר לוי: הראשון עוסק במיסוי משאבי טבע, מחצבים, להלן ועדת ששינסקי 2.

<אמיר לוי: המסקנות הוגשו לשר האוצר, אומצו על-ידי הממשלה, ובימים אלו אנחנו כותבים את החקיקה, זה לא חלק מהתקציב, אבל אנחנו מתכננים להביא את זה במסגרת 2015; הדבר השני זה משאבי הקרקע שגם הם בבעלות הציבור, ואנחנו מדברים על קק"ל שזה כן חלק מהתקציב.

<אמיר לוי: מה זה קק"ל?

<אמיר לוי: או מה אנחנו בעצם מתכוונים בקק"ל?

<אמיר לוי: 65% מההעברות המדינה לקק"ל.

<אמיר לוי: היום בערך מעבירים מיליארד שקל בשנה.

<אמיר לוי: מי שמעביר זה רשות מקרקעי ישראל שמנהלת את כלל הקרקעות גם עבור קק"ל, היא מעבירה את זה היום לקק"ל, אנחנו לא רואים מזה שום דבר.

<אמיר לוי: אני רוצה לתת דוגמה, יש לקק"ל 10,000 יחידות דיור פוטנציאליות בבית-שמש, זה היה תקוע במשך הרבה מאוד שנים.

<אמיר לוי: למה זה היה תקוע?

<אמיר לוי: כי היינו צריכים לסלול את כביש 38 משער הגיא עד בית-שמש, זה היה חסם, בלי זה לא ניתן היה לעשות את זה.

<אמיר לוי: תקצבנו 1.3 מיליארד שקל, קק"ל ייהנו מהתקבולים על הקרקע, והמדינה בעצם לא מקבלת שום דבר בחזרה מזה, אין מיסוי על קק"ל ואין שום דבר.

<אמיר לוי: הצעד שבעצם הגשנו לכנסת אומר את הדבר הבא: 65% מההעברות המדינה לקק"ל ייועדו לפיתוח, לדברים שקשורים לדיור, כמו כבישים ומתקנים לטיפול בשפכים.

<אמיר לוי: הממשלה וקק"ל יקבעו במשותף את הפרויקטים שיתוקצבו על-ידי קק"ל.

<אמיר לוי: יש זכות מלאה לקק"ל לקבוע ביחד עם המדינה, בעצם יש לה זכות וטו, כל מה שאני אומר לכם במסגרת הצעת החוק.

<אמיר לוי: ההעברות האלו יבואו לידי ביטוי בתקציב המדינה שיאושר על-ידי הממשלה ועל-ידי הכנסת.

<אמיר לוי: זאת אומרת, זה לא יהיה באיזשהו מקום חבוי, אתם תאשרו את זה בעצמכם.

<אמיר לוי: אם קק"ל לא תאשר את זה – כי כאמור אין פה הלאמה ולא רצינו לסגור את קק"ל, ורצינו שקק"ל תמשיך לפעול, רק שתושבי המדינה ייהנו מהתקבולים האלה ושזה ייעשה בצורה גלויה – אם קק"ל לא תסכים אז יכנס מנגנון של מעין מיסוי, והמעמד של קק"ל יישאר ללא כל שינוי.

<אמיר לוי: זה בעצם מה שיש בקק"ל, זה המהומה הרבה על עוד דבר שיש.

<אמיר לוי: אז כל עוד קק"ל - - -

אראל מרגלית: כך אתם משאירים את הפטור ממס, כן?

אראל מרגלית: את הפטור ממס לתורמים, וככה אתם רוצים שיהיה איזשהו סוג של שקיפות על הדברים.

<אמיר לוי: קודם כול מטרת המהלך היא לא שקיפות, המטרה היא שהציבור ייהנה בעצם מהמשאב שלו.

פנינה תמנו: מה שלא קרה עד היום.

<אמיר לוי: הוא הבעלים של הקרקע, ולהחזיר חלק מהכסף לטובת הסרת חסמי דיור.

יעקב ליצמן: ראש הממשלה מסכים לזה?

מיקי לוי: מה אתה שואל פקיד ממשלה?

מיקי לוי: נו, באמת, יש גבול.

<אמיר לוי: אענה בסוף, אני מבטיח.

יעקב ליצמן: מה גבול?

יעקב ליצמן: יש גבול אתה?

ניסן סלומינסקי: מיקי.

ניסן סלומינסקי: חבר'ה, תתאפקו.

יעקב ליצמן: בסדר, אז מה, אז מה.

<קריאות: - - -

ניסן סלומינסקי: גם הקואליציה, חבר'ה, תתאפקו.

קארין אלהרר: סתם שיהיה עניין למצלמות.

אילן גילאון: אתה לא רוצה להרחיב קצת על קק"ל אולי?

ניסן סלומינסקי: אילן, הוא יענה לך.

ניסן סלומינסקי: כרגע הוא נותן סקירה כללית, אתה הרי יודע איך זה הולך.

<קריאות: - - -

יעקב ליצמן: אחרי הדברים שראש הממשלה נגד והממשלה נגד אנחנו קונים את זה עכשיו כאילו זה אוטומטי.

יצחק כהן: אפשר להדליק את האור.

אראל מרגלית: אנחנו במילא לא רואים את הפרזנטציה אז אפשר להדליק את האור?

יעקב ליצמן: אולי מישהו יודע מה ראשי התיבות של קק"ל?

פנינה תמנו: תראה, גם בחושך הטלוויזיה מצליחה לראות אותך.

פנינה תמנו: באהבה, באהבה.

אראל מרגלית: פנינה, באמת, נו.

אראל מרגלית: המלטונין שלי לא עובד בחושך, אני מתחיל להירדם.

פנינה תמנו: אם כבר אני צריכה לדאוג.

אראל מרגלית: למה?

<אמיר לוי: הנושא הבא – נושא מספר 4, היצע דיור - התייחס לזה שר האוצר.

יעקב ליצמן: אני לא רואה כלום, תדליק, מה, אתה רואה, אני לא רואה כלום.

ניסן סלומינסקי: ביקשתי.

<אמיר לוי: הלאה, הנושא הבא - היצע דיור.

<אמיר לוי: גם בשנה האחרונה ב-2014 וגם ב-2015 יש השקעה מאוד מאוד משמעותית גם של משאבים ניהוליים, אבל בעיקר של משאבים תקציביים בתחום היצע הדיור.

<אמיר לוי: פרט למע"מ, ששר האוצר התייחס, שמטפל בצד הביקוש, הצעדים המרכזיים בתחום ההיצע: אחד זה הקמת הוותמ"ל שהכנסת חוקקה במושב השני, החקיקה עברה וכבר היה כינוס של הותמ"ל.

<אמיר לוי: אם אתם זוכרים, בשנת 2003 חוקקנו את הוות"ל כי היה פה צוואר בקבוק מאוד גדול של תשתיות, והיה שיפור מאוד משמעותי, עדיין לא מספיק, אבל שיפור משמעותי בתשתיות בישראל.

<אמיר לוי: אז גם כאן אנחנו מתכננים שהוותמ"ל בעצם יתגבר על חסמים ביורוקרטיים גדולים.

<אמיר לוי: פינוי מחנות צה"ל - חתמנו כבר על שני הסכמים, ואנחנו בדרך לחתום על הסכם נוסף.

<אמיר לוי: אנחנו רוצים לפנות כמה שיותר בסיסי צה"ל ממרכזי ביקוש.

<אמיר לוי: חמ"ל דיור שהקמנו – נתתי דוגמה קודם את כביש 38 בבית-שמש – מתכנס אחת לחודש ופותרים חסמים של טבעות מאושרות כדי להגדיל את מספר יחידות הדיור.

<אמיר לוי: הסכם "נתיב לדירה"; הקמת "דירה להשכיר" שכבר פרסמה מספר מכרזים ותפרסם עוד.

<אמיר לוי: אין היום בישראל שוק שכירות מסודר כמו שיש במדינות מסודרות, ואנחנו רוצים שיהיה שוק שכירות מסודר שאנשים יוכלו להתקשר בחוזה לחמש שנים ולא לחשוש שיוציאו אותם מהדירה או שהם יאלצו לעבור מקום עבודה בגלל זה; ו"הסכמי גג" - באנו לראשי רשויות מקומיות ועשינו אתם הסכם שניתן להם מוסדות הציבור, כבישים ודברים אחרים, והם יתחייבו לתת היתרי בנייה.

<אמיר לוי: כל הדברים האלה מתוקצבים.

<אמיר לוי: כל אלה בתוך הצעת תקציב 2015.

<אמיר לוי: הנושא האחרון שגם הוא חלק מחוק ההסדרים ל-2015 זה התחדשות עירונית.

<אמיר לוי: אתם לא רואים כאן טוב, אגיד לכם רק שמתוך 95 רק שישה מתחמים שהתחילו תהליכים להתחדשות עירונית, רק שישה מתחמים נמצאים באכלוס.

<אמיר לוי: לנו היה מאוד ברור כשהקמנו את הוותמ"ל שאנחנו רוצים גם לחיות במדינה שיהיו בה שטחים פתוחים והבטחנו שנעשה צעדים לעשות שימוש בשטחים עירוניים.

<אמיר לוי: אנחנו בעצם מקימים את הרשות להתחדשות עירונית, אתם צריכים לחוקק את זה, בשביל לעשות שימוש בלא מעט קרקעות שיש במרכזי ערים, אנחנו גם חושבים שזה נכון למרקם העירוני.

<אמיר לוי: הנושא החמישי זה יוקר מחיה - - -

מיכל רוזין: הדף נעלם.

<אמיר לוי: חוק המזון עבר במושב הראשון וייושם החל מינואר 2015; ביטול הפטור מהסדר כובל בענף החקלאות למשווקים עבר גם הוא במושב הראשון, ייושם החל מאפריל 2015; הפחתנו מכסים בהיקף מסוים ליבוא בשווקי החלב והבשר; יבוא מקביל לרכב נמצא בשולחן ועדת הכלכלה של הכנסת, ואנחנו מקווים שיחוקק עד סוף השנה וייושם בשנת התקציב הבאה; רפורמת "הקורנפלקס" לצערנו לא נכנסה לחוק ההסדרים.

<אמיר לוי: מה שהיא אומרת זה לטפל במוצרי המזון היבשים כמו קורנפלקס ופסטות, להביא בעצם מוצרים בלי חסמים.

<אמיר לוי: אחרי שנה של עבודה הגענו להסכמות עם משרד הבריאות, ונביא את זה בחקיקה נפרדת שאנחנו עובדים עליה עכשיו ביחד עם משרד המשפטים; תחרות בטלוויזיה הרב-ערוצית, בעיקר באמצעות חברות הסלולר והרחבת מערך "עידן פלוס", דבר שלדעתנו צריך להוזיל מאוד את חבילת הבסיס, והוא יעשה את זה; - -

מיכל רוזין: איפה החשמל?

מיכל רוזין: איפה המים?

<אמיר לוי: - - רפורמה בשידור הציבורי - גם כן חוקק בכנסת ובוטלה האגרה החל משנת 2015; הגענו להסכם על פיצול מונופול המלט "נשר".

<אמיר לוי: כל הדברים הללו הם בשנת 2015.

מיכל רוזין: תגיד משהו על החשמל, על המים, זה יוקר המחיה בישראל.

<אמיר לוי: חשמל ומים אמורים לרדת ברבעון הראשון בשנת 2015.

פנינה תמנו: ב-10%.

<אמיר לוי: נושא מספר 6 - בריאות.

<אמיר לוי: מה שאנחנו רוצים לעשות בבריאות זה לחזק את הרפואה הציבורית, ולצורך כך הייתה ועדה בראשות שרת הבריאות גרמן, ויש שני נושאים מרכזיים שהם בעצם חלק מהחקיקה הנלווית לתקציב ועוד נושא אחד שהוא בתוך המספרים בחוברת התקציב.

<אמיר לוי: הדבר הראשון לחיזוק הרפואה הציבורית זה הטלת CAP על בתי-החולים הפרטיים.

<אמיר לוי: כלומר, לקבוע תקרה שמעל אותה תקרה בתי-החולים הפרטיים ישלמו היטל.

<אמיר לוי: שוב, ההיטל הזה נשאר בתוך מערכת הבריאות הציבורית, הוא לא הולך להכנסות המדינה, והמטרה בעצם לעצור את זה היום במספר ביטוחי בריאות - עלינו בערך מ-1,000 שקלים לשנה, מה שמשפחה שילמה, היום משפחות משלמות בערך 3,500 שקל בממוצע לשנה, זה פערים עצומים, ולכן, הגיע הזמן לטפל בזה.

<אמיר לוי: הנושא השני שגם הוא חלק מהתקציב זה הטלת היטל על הכנסות מתיירות מרפא.

<אמיר לוי: אני רוצה להגיד לכם במילה על זה, תזכרו שגם תיירות המרפא וגם הרפואה הפרטית מתבססות על תשתיות ציבוריות.

<אמיר לוי: אותם רופאים שמטפלים הן בתיירי מרפא והן ברפואה הפרטית הם בעצם רופאים שהוכשרו במערכת הציבורית, ולכן יש גם הגיון כלכלי רב להטיל את המגבלות הללו.

יעקב ליצמן: זה נשאר בחוק ההסדרים?

<אמיר לוי: זה כרגע בחוק ההסדרים, התשובה היא כן.

יעקב ליצמן: כרגע.

יעקב ליצמן: טוב.

<אמיר לוי: הנושא הבא - חיזוק האיתנות - -

יעקב ליצמן: איפה יש עתיד?

<אמיר לוי: - - של קופות-החולים, יש תוספת תקציב לקופות-החולים, להסכמי הייצוב, גם זה מופיע בתקציב משרד הבריאות, וכשתזמינו לכאן את משרד הבריאות הם יציגו לכם את הגידול - -

יעקב ליצמן: איפה ישראל ביתנו?

יצחק כהן: איפה ישראל ביתנו?

יצחק כהן: איפה ליברמן?

ניסן סלומינסקי: ששש, יצחק.

<אמיר לוי: - - בתקציב קופות-החולים.

<אמיר לוי: הקמת רשות לניהול בתי-החולים הממשלתיים - הפרדה - - -

מיכל רוזין: הוא ברוגז עם שר האוצר.

<אמיר לוי: גם זה נולד כתוצאה מהמלצות ועדת גרמן, בעצם שתהיה הפרדה בין הניהול או הרגולציה על בתי-החולים ועל רגולציה על שאר התחום.

<אמיר לוי: ודבר חשוב, אתם לא רואים כאן, לצערי, אבל תוספת של מיליארד שקלים לטובת קיצור תורים.

<אמיר לוי: זאת אומרת, המהלכים האלה שלובים כדי לחזק את הרפואה הציבורית, מצד אחד היה צורך להגביל את הרפואה הפרטית, אבל מצד שני היה צריך לתת תוספת משאבים כדי שאנשים יחכו הרבה פחות בתורים בהם הם מחכים הרבה מאוד זמן.

פנינה תמנו: שאלה, ההפרדה הזאת של הרשות שמוקמת בתוך מערכת הבריאות - - -

ניסן סלומינסקי: פנינה, פנינה, גם בקואליציה תחכו, תרשמו.

יצחק כהן: קריאה ראשונה.

פנינה תמנו: נרשום.

ניסן סלומינסקי: תרשמי, ואחר כך.

<אמיר לוי: הנושא הבא השביעי במספר שאני מציג כאן לפני המספרים זה נושא הנפקות חברות ממשלתיות.

<אמיר לוי: בעצם מה שאנחנו מבקשים, גם נמצא כחלק מהחקיקה שהגשנו לכנסת, זה לשתף את הציבור באמצעות הבורסה בבעלות על חברות ממשלתיות, מדובר בהנפקות אקוויטי ולא חוב.

<אמיר לוי: השליטה תישאר בידי הממשלה.

<אמיר לוי: נכון להיום מתקיימים לא מעט מצבים שבהם בעצם הניהול באותן חברות לא מספיק טוב, הוא מגדיל תעריפים וגם סיפורים אחרים שכולנו קראנו ושמענו, שלדעתנו אם חברות תהיינה בבורסה ותיסחרנה בבורסה אז הנהלות החברות לא ירשו לעצמן דברים שהם הרשו לעצמן בעבר.

<אמיר לוי: זאת רפורמה מאוד מהותית בעינינו.

<אמיר לוי: וכאמור, השליטה נשארת בידי הממשלה, גם זה נמצא במסגרת חוק ההסדרים ואחת הרפורמות.

<אמיר לוי: מכאן אני עובר לנושא השמיני.

אראל מרגלית: אמיר, כמה זה אמור להכניס פחות או יותר?

<אמיר לוי: אני מגיע.

<אמיר לוי: הנושא הבא והאחרון, לא אציג בהרחבה, זה טיפול בסגירת פרצות והון שחור, כשנגיע לפרק הזה אז מנהל רשות המסים והצוות שלו יגיעו להציג.

<אמיר לוי: אלה שמונת הנושאים שבעצם מספרים את סיפור תקציב 2015.

מיכל רוזין: וזה כולל מיסוי על פיצוי פיטורין פעם ראשונה?

ניסן סלומינסקי: מיכל, מיכל.

מיכל רוזין: המלחמה בהון השחור, תחת זה מתחבא - - -

<אמיר לוי: מכאן אני עובר למספרים.

ניסן סלומינסקי: תהיה לך זכות, תשאלי ויענו לך.

<אמיר לוי: מספרים.

<אמיר לוי: קודם כול בסיס תקציב שנת 2014 - 315 מיליארד שקלים, סך הגידול 13.5 מיליארד.

יצחק כהן: מה זה?

יצחק כהן: זה הטייס האוטומטי?

יצחק כהן: כמה הטייס האוטומטי?

<אמיר לוי: אראה תכף.

<אמיר לוי: ביטחון - 4.3 מיליארד, זו תוספת חד-פעמית ובעצם הטייס, זה לשאלתך, ביחד עם הבסיס מגיעים ל-333 מיליארד שקלים שמותר לנו ביחד עם ההוצאה החד-פעמית של הביטחון, עם ה-4.3 מיליארד, מותר לנו 332.1.

<אמיר לוי: כלומר, אנחנו צריכים לעשות התאמות בהיקף של 1.2 מיליארד שקל, ותכף נראה מהן ההתאמות.

<אמיר לוי: זה צד ההוצאה.

<אמיר לוי: את תקרת הגירעון בעצם אישרתם - - -

אראל מרגלית: זה 2.5 פלוס 1.3?

אראל מרגלית: כי היה לכם כלל הוצאה של 2.3.

<אמיר לוי: אני מראה את זה עוד שנייה.

<אמיר לוי: תקרת הגירעון המותרת, אתם יכולים לראות, בחוק מותר ב-2014 3%, ב-2015 זה הוצג לכם ואישרתם את זה בשבוע שעבר - 3.4%, ואתם רואים את הקו המקווקו עם הירידה המתוכננת שגם היא כבר החלק מהחוק שאישרנו.

<אמיר לוי: מבחינת מצרפי התקציב - תחזית הצמיחה לשנת 2015 שלנו, האוצר, היא 2.8%, היא תחזית נמוכה מהתחזיות האחרות, של בנק ישראל היא 3% ותחזיות חיצוניות הן קצת יותר.

אראל מרגלית: גם אחרי הנתונים האחרונים?

<אמיר לוי: תקרת הגירעון לשנת 2015 היא 3.4%, והגירעון המותר בעצם הוא 38 מיליארד שקלים.

<אמיר לוי: כשלוקחים את תחזית ההכנסות שזה 259 פלוס הכנסות אחרות - 30 מיליארד, הגירעון המתקבל הוא 41.8.

<אמיר לוי: כלומר, יש לנו פער - - -

באסל גטאס: תחזית ההכנסות משתנה לגבי - - -

ניסן סלומינסקי: רגע, רגע.

<אמיר לוי: כלומר יש לנו פער - - -

באסל גטאס: - - -

ניסן סלומינסקי: באסל.

<אמיר לוי: אני תכף מראה לכם את זה מסודר.

<אמיר לוי: יש לנו פער מתקרת הגירעון של 3.3 מיליארד שקלים, ואם מסכמים את שניהם בשקף הבא אתם בעצם יכולים לראות - 1.2 מיליארד שקלים התאמות שצריכים לעשות בצד ההוצאה פלוס 3.3 מיליארד שקלים שצריכים לעשות בצד ההכנסה.

<אמיר לוי: ובעצם כרגע מונחות על שולחן הוועדה התאמות נדרשות של 4.5 מיליארד שקלים גם בצד ההוצאה, גם בצד ההכנסה כדי לעמוד גם ביעד ההוצאה שזה 2.6% פלוס הקופסה, וגם כדי לעמוד בתקרת הגירעון של 3.4%.

אראל מרגלית: כלומר, עדיין יש 4.5 מיליארד - - -

באסל גטאס: איך מביאים אותם?

ניסן סלומינסקי: רגע, רק שנייה, חבר'ה, עוד דקה.

<אמיר לוי: הנה, עכשיו אני מסיים ויהיו תשובות לכל.

באסל גטאס: איך מביאים אותם?

<אמיר לוי: הנה, ההתאמות, מאיפה מביאים.

<אמיר לוי: בצד האוצר 1.2 מיליארד שקלים מורכב מקק"ל - 1 מיליארד שקלים, בעצם אמרתי קודם, מה שבעצם תקציב המדינה יראה מקק"ל, הוא יחליף בעצם פעולות שהיו מתוקצבות במשרדים אחרים כמו כבישים למשל; עוד 100 מיליון שקל - כלל רב-שנתי לכוח-אדם; ועוד 100 מיליון שקלים זה היטלים על תיירות מרפא ובתי-חולים פרטיים.

באסל גטאס: מה זה אומר?

באסל גטאס: מה זה אומר "כלל"?

<אמיר לוי: אענה בסוף.

<אמיר לוי: אני כבר מסיים.

זהבה גלאון: מה זה "כלל רב-שנתי"?

באסל גטאס: מה זה?

באסל גטאס: אתה לא - - -

מיכל רוזין: שאלות הבהרה, אלוהים אדירים.

באסל גטאס: תלמידים טובים, רוצים להבין.

<קריאות: - - -

ניסן סלומינסקי: חבר'ה, כולנו יודעים, זה לצמצם את - - -

זהבה גלאון: לא כולנו יודעים, לא היינו שואלים אם כולנו היינו יודעים, זו הבהרה.

ניסן סלומינסקי: נקיים על זה דיון אם זה יהיה אצלנו.

<אמיר לוי: בצד ההכנסה, כאמור, מדובר ב-3.3 מיליארד שקלים.

<אמיר לוי: ההרכב של אותם 3.3 מיליארד שקלים זה: דיבידנד חד-פעמי מאחת החברות - 900 מיליון שקל; סגירת פרצות מס, נגעתי בזה קודם, יוצג לכם בצורה מפורטת, זה במסגרת מהלכי החקיקה שתאשרו, אנחנו מקווים - 600 מיליון.

אראל מרגלית: לאיזו חברה מגיע 900 מיליון?

<אמיר לוי: אי-אפשר לפרט פה.

<אמיר לוי: 900 מיליון שקלים.

זהבה גלאון: למה אי-אפשר לפרט?

<אמיר לוי: רשות שדות התעופה - תמלוגים - -

אילן גילאון: פעילות - - -

<אמיר לוי: - - בשנת 2015 עוד 500 מיליון שקלים; - -

יעקב ליצמן: זו תוספת?

<אמיר לוי: - - הנפקת חברות ממשלתיות, הצעד שתיארתי קודם, המשמעות הפיסקלית שלו, לא בצד הקטנת החוב כי שם התקבולים יהיו הרבה יותר גדולים אלא רק בצד הגירעון, היא 500 מיליון שקלים כל שנה בשנים 2015, 2016, 2017, סך הכול זה 1.5 מיליארד, ועוד כל מיני דברים נוספים - 800 מיליון - סך הכול 3.3 מיליארד שקלים.

זהבה גלאון: מה זה "גביית דיבידנד חד-פעמי"?

זהבה גלאון: למה אי-אפשר לפרט?

זהבה גלאון: מה, זה חסוי?

מיקי לוי: כן, אי-אפשר.

<אמיר לוי: כן.

זהבה גלאון: מה זאת אומרת?

אראל מרגלית: למה?

אראל מרגלית: תסבירו.

ניסן סלומינסקי: רגע.

מיקי לוי: אי-אפשר.

<אמיר לוי: אי-אפשר.

זהבה גלאון: מה זאת אומרת "אי-אפשר"?

ניסן סלומינסקי: רבותי, נו, בבקשה.

מיקי לוי: גם יש תשובות כאלה.

זהבה גלאון: אה.

זהבה גלאון: מה אתה אומר?

יעקב ליצמן: זה הון שחור.

מיקי לוי: מה שאת שומעת.

זהבה גלאון: מעניין.

ניסן סלומינסקי: ששש.

ניסן סלומינסקי: רבותי, בבקשה.

אילן גילאון: אי-אפשר, אי-אפשר, למה אי-אפשר?

יצחק כהן: ניסן, ניסן.

ניסן סלומינסקי: רגע, שנייה, בואו ניתן לו לסיים ונשאל.

מיקי לוי: תחשוב, אילן, אתה אינטליגנטי.

<קריאות: - - -

זהבה גלאון: אדוני, כל הדיון הזה מתנהל באוויר.

זהבה גלאון: דיבידנדים אי-אפשר, "כלל" אי-אפשר, זה אי-אפשר, זה דיון באוויר.

זהבה גלאון: מה זה פה?

ניסן סלומינסקי: חבר'ה, רגע.

יאיר לפיד: לא רציתי להתערב.

יאיר לפיד: זה מסיבות ביטחוניות, את חברת ועדת החוץ והביטחון.

זהבה גלאון: אה, ביטחוניות.

אילן גילאון: אה, ביטחוניות.

פנינה תמנו: מרצ מתים על זה.

<אמיר לוי: זה לא דיבידנד - - -

אילן גילאון: ביטחוניות זה צריך להיות 11 מיליון.

זהבה גלאון: אדוני, מה אנחנו?

זהבה גלאון: חותמת גומי פה?

זהבה גלאון: אנחנו רוצים לקבל הבהרות, מה זאת אומרת אי-אפשר?

זהבה גלאון: תסביר לי למה, אל תגיד לי ממי.

מיכל רוזין: אפשר להדליק את האור?

ניסן סלומינסקי: רק שנייה, מיכל.

שמעון סולומון: יש ועדות ששם אפשר לקבל את כל הנתונים.

שמעון סולומון: יש ועדות שהן - - -

<קריאות: - - -

ניסן סלומינסקי: רגע, רבותי.

זהבה גלאון: אה, עכשיו הבנתי למה הביאו אותו, באמת.

ניסן סלומינסקי: בבקשה, תמשיך, תסיים.

אילן גילאון: רגע, הדיון בחושך בכוונה?

ניסן סלומינסקי: לא, כי רוצים לראות את המצגת, לצערי, זה לא הולך ביחד פה.

יאיר לפיד: אני בעד דיון בחושך.

יאיר לפיד: אה, יש בזה - - -

זהבה גלאון: בחושך הגזירות כואבות פחות פשוט.

<אמיר לוי: שקף אחרון - - -

מיקי לוי: על איזה גזירות את מדברת?

אילן גילאון: התקציבים - - -

זהבה גלאון: על הקיצוצים שלכם.

זהבה גלאון: אתם מספרים לנו סיפורים.

ניסן סלומינסקי: חבר'ה, ששש.

זהבה גלאון: מספרים לנו סיפורים.

קארין אלהרר: קשה.

<אמיר לוי: שקף אחרון - מה שאתם רואים כאן, סך ההוצאה היא 332 מיליארד שקלים, כאמור.

<אמיר לוי: אתם יכולים לראות כאן שזו הצגה חדשה.

<אמיר לוי: באופן עקרוני עבדנו הרבה על הספר למרות הזמן הקצר שהיה לנו בין הממשלה של ערב סוכות לזמן שהגשנו את זה ב-11 בנובמבר, אבל עשינו ספר שמוצג אחרת, הוא ויזואלית אחרת, וגם האתר שלנו יהיה שונה בתחילת שנה כדי שהתקציב יונגש בצורה הרבה ידידותית לכל מי שרוצה.

סתיו שפיר: מתי זה יעלה מתי?

ניסן סלומינסקי: ששש.

<אמיר לוי: ומה שאתם יכולים לראות כאן - -

סתיו שפיר: מתי יהיה אתר כזה?

<אמיר לוי: - - זה את הרכב התקציב: 130 מיליארד שקלים זה השירותים החברתיים; 70 מיליארד - הביטחון והסדר הציבורי; החזר חוב - 50 מיליארד; הוצאות אחרות - 33 מיליארד; תשתיות - 22 מיליארד; משרדי מטה - 15 מיליארד; וענפי משק - 9 מיליארד, כך מורכב בעצם תקציב המדינה לשנת 2015 אם מסתכלים במבט על.

<אמיר לוי: זהו, אז אני כאן סיימתי.

יעקב ליצמן: - - -

ניסן סלומינסקי: הם עושים גם הצגה בחתכים אחרים, הרב ליצמן.

יצחק כהן: מעשה בחמישה בלונים, זה הסיפור.

<אמיר לוי: השתדלתי לתת הצגה שנותנת גם את סיפור המעטפת ומה יש ברפורמות.

יצחק כהן: זה סופו של כל בלון.

<אמיר לוי: וכאמור, אנחנו מקווים שתאשרו את זה.

<אמיר לוי: תודה רבה.

סתיו שפיר: אפשר עכשיו לקבל תשובות לשאלות שהעלינו?

<קריאות: - - -

יצחק כהן: בלון ירוק, בלון כחול, בלון צהוב, בלון אדום.

ניסן סלומינסקי: ששש.

ניסן סלומינסקי: רבותי.

זהבה גלאון: סיפרת לנכדים שלך?

יצחק כהן: ובום התפוצץ, זה סופו של כל בלון.

ניסן סלומינסקי: רבותי, אנחנו עוברים עכשיו לשאלות.

יצחק כהן: מכירים את הספר הזה?

יצחק כהן: מעשה בחמישה בלונים?

ניסן סלומינסקי: מי שנרשם פה.

מיכל רוזין: ואומרים שאין לכם לימודי ליבה.

זהבה גלאון: אדוני, הצעה לסדר.

ניסן סלומינסקי: לא, עזבי.

יצחק כהן: בבלונים אנחנו מבינים טוב.

ניסן סלומינסקי: אנחנו עוברים לשאלות, וכל אחד יקבל שתי דקות ונרצה לתמצת.

יעקב ליצמן: - - -

אראל מרגלית: למה שתי דקות?

ניסן סלומינסקי: כדי שכולם יספיקו לדבר ושהשר יספיק לענות.

<קריאות: - - -

יעקב ליצמן: קודם כול לחברי הוועדה יותר.

יצחק כהן: זה דיון או לא דיון?

<קריאות: - - -

יעקב ליצמן: עם כל הכבוד, שתי דקות, אי-אפשר לפתוח את הפה בשתי דקות.

ניסן סלומינסקי: ההפך, תראה שאתה תגמור את זה בפחות.

ניסן סלומינסקי: אתה תמיד גומר בפחות.

יעקב ליצמן: לא, אני לא אגמור.

יעקב ליצמן: רק אם תפסיק אותי.

פנינה תמנו: אדוני היושב-ראש, אני צריכה לצאת לנשיאות, אני יכולה לשאול שתי שאלות ולצאת?

יעקב ליצמן: לא, לא, לא מסכים.

יעקב ליצמן: לא מסכים.

<קריאות: - - -

ניסן סלומינסקי: לא, פנינה, כל אחד רוצה - - -

פנינה תמנו: איך אתם מארחים?

פנינה תמנו: ועדת הכספים, אתם מאוד בעייתיים.

יעקב ליצמן: לא מסכים, לא מסכים, יש תור, יושבים כאן.

יעקב ליצמן: את לא חברה בוועדה אפילו.

פנינה תמנו: שיהיה להם לבריאות.

ניסן סלומינסקי: ננסה שלוש דקות ונראה אם נספיק כי אני רוצה שכולם ישאלו.

סתיו שפיר: לכמה זמן השר נשאר בוועדה?

ניסן סלומינסקי: ואני רוצה גם שנקבל תשובות מהשר, אז זה לא חוכמה.

ניסן סלומינסקי: לפי הרשימה שנרשמו – ליצמן, אתה ראשון, בבקשה.

יעקב ליצמן: או, יפה.

יעקב ליצמן: אדוני היושב-ראש, אדוני השר, - - -

באסל גטאס: איפה השעון?

ניסן סלומינסקי: הנה, הוא פה.

יעקב ליצמן: השעון הפסיק ללכת.

ניסן סלומינסקי: ליצמן, זה הזמן שלך, רוץ.

יעקב ליצמן: בסדר.

יעקב ליצמן: קודם כול אנחנו מדברים על חוק יסוד, חוק יסוד זה 60 יום.

יעקב ליצמן: כאשר אתה מגיש את התקציב היום אתה אפילו לא יודע מה זה בתוכו, אתה לא יודע מה זה חוק ההסדרים, אתה לא יודע איזה דברים אתה הולך להשאיר, איזה דברים שכבר בפנים אתה הולך להוציא.

יעקב ליצמן: את קק"ל חישבת מיליארד שקל כשראש הממשלה בכלל נגד זה, אולי הוא מסכים על הכסף אבל לא על ההפרטה.

יעקב ליצמן: אני לא מדבר על כל מיני סעיפים ותתי-סעיפים של תיירות מרפא שכבר הוצאת ועל שר"פ שיש מלחמת עולם.

יעקב ליצמן: לא רוצה להגיד על עוד כמה דברים.

יעקב ליצמן: ולכן, איך אנחנו יכולים בכלל לדון על תקציב, כי הרי אנחנו לא יודעים מה יהיה בסופו, מאיפה יהיו הכנסות.

יעקב ליצמן: הרי מה שקרה כאן, כל הכנסה של משרד האוצר הוא מתאים את עצמו להכנסות שצריך - אם חסר לו 30 מיליארד שקל, אז ההכנסות הצפויות 30 מיליארד שקל, 200, לא משנה כרגע המספר - אם צריך פחות אז זה פחות, אם צריך יותר אז זה יותר.

יעקב ליצמן: אבל אני רוצה להיכנס לדברים שאמרת, אדוני השר, בערוץ 2, אמרת: קיבלתי משק בקריסה והחזרתי בצמיחה.

יעקב ליצמן: אז, אדוני, אני מצטט כרגע את "הארץ", ואתה יכול לתפוס אותי, אם כן, תתבע את "הארץ", אבל אני עומד גם מאחורי המספרים שהם כתבו.

באסל גטאס: הוא אמר את זה עכשיו.

ניסן סלומינסקי: ששש.

יעקב ליצמן: הצמיחה אצל שטייניץ הייתה בין 3.5% עד 5%; בשנת 2013 הייתה 3.3%; אצלך הייתה 2.4%, אז מה זו הקריסה שהייתה אצל שטייניץ?

יעקב ליצמן: מה הגדולה שאצלכם?

יצחק כהן: והגירעון.

ניסן סלומינסקי: ששש, רב יצחק, הוא עושה את זה טוב.

יעקב ליצמן: שר האוצר אמר שהוא קיבל במשק ב-2012 גירעון של 5.5%.

יעקב ליצמן: עובדה שב-2012 היה 3.8% וב-2013 היה 3.3%.

יעקב ליצמן: המע"מ אפס - פקידי האוצר שלך אמרו בוועדת הכספים 2.75%, ואנחנו מחכים עד היום שתבוא להסביר מה שאמרת שם, סך הכל 1.3 מיליארד שקל, זה מה שאמרת.

יעקב ליצמן: אני מצטט מה שאמרת: תוכנית מע"מ אפס אינה עולה על 3 מיליארד שקל זו אגדה, מישהו המציא את המספר הזה, בתקציב 2015 תוכנית מע"מ אפס עולה 1.3 מיליארד שקל.

יעקב ליצמן: עכשיו תסביר לי אתה עם כל הסתירות האלו – כששר האוצר בא ציפיתי דבר ראשון כשחיפשנו אותך בתוכנית מע"מ כל הזמן, לא באת למע"מ, לא יודע למה, למה - - -

אראל מרגלית: למה לא באת?

יעקב ליצמן: לא, תגמור אחר כך.

ניסן סלומינסקי: ששש.

ניסן סלומינסקי: עכשיו זה ליצמן, אחר כך אתן לך.

יעקב ליצמן: לא באת להסביר את הסתירות, ואני לא יודע בדיוק כמה באמת המע"מ עולה, כמה הוא עולה ומה יהיה בסוף.

יעקב ליצמן: אני לא מדבר עכשיו אם מע"מ טוב או לא טוב, אני לא מדבר על התייקרות מחירי הדירות, אני לא מדבר על כל הדברים האלו, דבר אחד אני יודע עד הרגע הזה.

יעקב ליצמן: עד הרגע הזה אנחנו לא יודעים מה זה תקציב המדינה, אנחנו לא יודעים אם זה ריאלי או לא ריאלי, אנחנו לא יודעים אם ההכנסות זה באמת, אנחנו לא יודעים מה שיש בפנים, לא הציעו הסכם קואליציוני, אנחנו לא יודעים מי יהיה שר האוצר בינואר, גם זה משהו, ואנחנו לא יודעים מה יקרה עם המע"מ.

יעקב ליצמן: תגיד לי אתה, על מה אנחנו דנים עכשיו?

יעקב ליצמן: על מה יושבים כרגע?

יעקב ליצמן: כשהכול פתוח כאן.

ניסן סלומינסקי: טוב, אוקיי.

יעקב ליצמן: רגע.

יעקב ליצמן: ודבר אחרון, אמרתם שחוק ההסדרים השנה הוא הכי - -

זהבה גלאון: רזה.

יעקב ליצמן: - - רזה.

יעקב ליצמן: עשיתם תרגיל.

יעקב ליצמן: אגיד לכם מה שעשיתם.

יעקב ליצמן: לקחתם את כל ההסדרים שבדרך כלל נמצאים בהסדרים והכנסתם את זה לספר התקציב, לא בחוק ההסדרים, הכנסתם את זה בתוך ספר התקציב, אז ברור שזה אותו חוק הסדרים, אותם הדברים, אותו עובי, סך הכול הכנסתם את זה לתוך ספר התקציב, אז למה לעבוד עלינו?

בועז טופורובסקי: למה?

בועז טופורובסקי: אני לא זוכר שעשית רפורמות בבריאות.

ניסן סלומינסקי: תודה רבה.

ניסן סלומינסקי: ששש, בועז, בועז, תעזוב, בועז.

יעקב ליצמן: מה אמרת?

ניסן סלומינסקי: די, די, רב ליצמן.

יעקב ליצמן: אני דווקא עשיתי בבריאות הכי הרבה, יותר מכולם, כולל השרה.

ניסן סלומינסקי: רב יעקב, רב יעקב, ששש, רב יעקב.

בועז טופורובסקי: לא אמרתי שזה בכיס שלי.

ניסן סלומינסקי: די, בועז.

יעקב ליצמן: בכיס שלך?

ניסן סלומינסקי: בועז, בבקשה.

יצחק כהן: בשיניים, בשיניים.

יעקב ליצמן: לא הכנסתי לך לכיס שום דבר.

ניסן סלומינסקי: בועז.

יעקב ליצמן: אני יודע שעשיתי שניים או עשרה - - - לא הכנסתי לכיס לך.

ניסן סלומינסקי: אתה רק מושך את הזמן, חבל.

יצחק כהן: בועז, אז היית ילד, הוא טיפל בשיניים שלך.

<קריאות: - - -

ניסן סלומינסקי: די, רב יעקב, באת הפעם מסודר עם ניירת - - -

יעקב ליצמן: השרה אמרה שהיא בעד שר"פ, ובוועדת גרמן החליטה נגד השר"פ.

בועז טופורובסקי: עלו לי הרבה כסף השיניים.

ניסן סלומינסקי: רב יעקב.

ניסן סלומינסקי: טוב, אראל.

בועז טופורובסקי: למה?

בועז טופורובסקי: כי זה לא פופולרי בארץ?

ניסן סלומינסקי: רב יעקב, רב יעקב.

יעקב ליצמן: למה?

יעקב ליצמן: כי ירדו עליה כל מיני אנשים?

יעקב ליצמן: אז למה?

ניסן סלומינסקי: רב יעקב, רב יעקב.

בועז טופורובסקי: אתה קיצרת תורים?

יעקב ליצמן: אז למה?

יעקב ליצמן: תגיד את האמת.

יעקב ליצמן: אני לפחות הייתי עקבי.

בועז טופורובסקי: אתה הורדת את מחירי - - -

ניסן סלומינסקי: די, ליצמן, די, ליצמן.

יעקב ליצמן: עשיתי רפורמות שלא חלמת עליהם - - -

ניסן סלומינסקי: ליצמן, ליצמן.

בועז טופורובסקי: איזה?

בועז טופורובסקי: אני רוצה להבין.

קארין אלהרר: לא הצלחתי אפילו לחלום עליהם.

ניסן סלומינסקי: אראל, בבקשה, שלוש דקות.

אראל מרגלית: שר האוצר, יאיר לפיד, תראה, אתה בא אלינו אחרי פרסום של נתונים קשים - המשק הישראלי נמצא בהאטה הגדולה ביותר שהוא היה בה מאז המשבר הפיננסי של 2009.

אראל מרגלית: האטה, מינוס 4% צמיחה, למדינת ישראל זה לא כמו מדינות אחרות, זו קטסטרופה.

אראל מרגלית: מה שהייתי מצפה ממך – תראה, המצב קשה מכל מיני סיבות – שתשים את הדאגות שלך וגם את הבעיות על השולחן.

אראל מרגלית: אגיד לך, אני בא מהסקטור העסקי, כשמנכ"לים באים לדירקטוריון, ואנחנו במובן זה מייצגים דירקטוריון, ועדת הכספים זו נציגת העם, והמנכ"ל אומר שהכול טוב כשהמצב לא טוב, זה נותן תחושה לא טובה לגבי השנה הבאה.

אראל מרגלית: אי-אפשר להשתמש ב"צוק איתן" כאליבי מרכזי לכישלון בצמיחה של המשק, לא החמאס אחראי לתקלות שיש לנו פה במשק.

אראל מרגלית: תראה, ב"עופרת יצוקה" נפלו כאן טילים והייתה כניסה קרקעית מסיבית, ולא היו סוללות "כיפת ברזל" בכל מקום, והמשק המשיך לצמוח.

אראל מרגלית: כרגע הוא בהאטה.

אראל מרגלית: אמרתי לך את זה גם קודם, כשנפגשנו גם קודם ברבעון השני של 2014.

אראל מרגלית: לא החמאס אחראי ליוקר המחיה, הממשלה אחראית ליוקר המחיה.

אראל מרגלית: ולא החמאס אחראי לזה שהמונופולים מטופלים בצורה גרועה.

אראל מרגלית: שמתי לך על השולחן חוק שקיפות המונופולים שלא פותר הכול, הוא רק צעד, נכון.

אראל מרגלית: ניסיתי להגיע אתך ועם האוצר ועם משרד המשפטים להבנות, חשבתי שהגענו.

אראל מרגלית: בוא, שיהיה לך את האומץ, נעבוד קואליציה ואופוזיציה, עשינו את זה בחוק הריכוזיות, ונעביר, נפתח את השקיפות על המונופולים במדינת ישראל כדי שאפשר יהיה לראות את הדוחות, ולמה "ג'ילט" עולה פה פי ארבעה ופי חמישה ממה שעולה באירופה או בארצות-הברית.

אראל מרגלית: החמאס לא אחראי לזה ש-60,000 ומשהו, אני לא יודע בדיוק את המספר, התחזית היא ש-60,000 עסקים קטנים הולכים להיסגר השנה.

אראל מרגלית: תקשיב, תראה, יש בעיה גדולה של ביטחון תעסוקתי ובעיה גדולה של הביטחון האישי ברחוב, פה בירושלים, אבל גם ביטחון תעסוקתי.

אראל מרגלית: אם אתה עצמאי אתה לא מצליח להביא מחזור כדי שיאפשר לך לשלם, ואם אתה שכיר אתה לא גומר את החודש.

אראל מרגלית: דיברת על זה שמקובל עליך לדבר על שכר המינימום, לכו על זה, על 5,500 שקל, תיתנו עוד כסף לתוך המערכת כדי שיהיה לאנשים יותר כסף לצריכה, זה יתמוך בצמיחה.

אראל מרגלית: עכשיו אני רוצה להגיד לך משהו לגבי עסקים קטנים, ומשה אשר יושב פה גם כן, תראו, במלחמת לבנון השנייה סך כל הפיצוי, לא מהתקציב אלא מהקרן לנזקי מלחמה, היה 3.62 מיליארד, פה משה אשר, אומרים לי רבע מיליארד, חבר'ה, זה לא עובד.

אראל מרגלית: זה לא עובד.

אראל מרגלית: המספרים לא מתחברים.

אראל מרגלית: חייבים לתת הרבה יותר פיצוי אמיתי לתוך הדברים האלה.

ניסן סלומינסקי: תתחיל לקצר, אראל.

אראל מרגלית: תן לי, אני רק מסיים, נקודה אחרונה לגבי הגירעון.

אראל מרגלית: חבר'ה, וזה גם אליך, אמיר לוי, לגבי הגירעון, אני לא מאמין למספרים שלכם וגם הנגידה לא מאמינה.

אראל מרגלית: תראו, יש בעיה, שימו אותה על השולחן, אל תדחפו אותה.

אראל מרגלית: ה-3.4 זה לא ריאלי.

אראל מרגלית: הנגידה בעצמה מדברת על עוד 3-2 מיליארד שקל שאתם לא עומדים בו.

אראל מרגלית: שימו, תגידו, הגירעון הולך להיות 4%, אנחנו נוכל לנהל אותו, כך וכך אנחנו עושים, תקבעו מדרג הרבה יותר הגיוני של ירידה ולא פנטזיונרי.

אראל מרגלית: כי אחרת, תקשיבו, אמינות זה אל"ף-בי"ת בניהול תקציב, אי-אפשר לשחק במספרים ולספר סיפורים.

אראל מרגלית: אז חייבים להחזיר אותנו, גם אם המצב כזה, שימו את הדברים על השולחן ונתמודד אתם.

יצחק כהן: ונעזור לכם.

אראל מרגלית: נתמודד אתם.

ניסן סלומינסקי: אראל, תודה.

ניסן סלומינסקי: איציק.

יצחק כהן: תודה רבה, אדוני היושב-ראש, בפתיחת דברי קודם כול רוצה להביע הערכה מלאה לפקידי האוצר על כל אגפיהם, באמת אנשים נפלאים שאני מכיר אותם היטב.

ישראל אייכלר: עוד מעט אתה עלול לחזור לשם?

יצחק כהן: לא, לא, אני קודם כול רוצה להביע הערכה.

מיכל רוזין: למה עלול?

מיכל רוזין: עשוי.

ניסן סלומינסקי: ששש, חבר'ה.

יצחק כהן: הם נמצאים במצב בלתי אפשרי בעליל, הם מנסים לעשות את המיטב, ואחרי 120 שנה יכתבו על המצבות שלהם: פה נמצאים אנשים ששמרו על כלכלת המדינה בגופם.

יעקב ליצמן: כולל המע"מ אפס.

ניסן סלומינסקי: ששש.

יצחק כהן: על כל פנים, התקציב של 2015 לא לוקח בחשבון – כאילו המדינה נגמרת ב-2015, אגב, הוא ייפרץ כבר ברבעון הראשון, כי הוא לא ריאלי לגמרי – הוא לא לוקח בחשבון לא את 2016, לא את 2017, אין, המדינה נגמרת ב-2015, זהו.

אילן גילאון: אתה יודע משהו שאנחנו לא, תספר.

יצחק כהן: לא, אני רואה את התקציב.

ניסן סלומינסקי: אילן, עוד מעט אתה.

יצחק כהן: סך הכול שנה וחצי ממשלה וכבר צמיחה שלילית מול 14.8% צמיחה בארבע השנים הקודמות שקיבלו ירושה מדהימה.

יצחק כהן: גירעון, השאירו, הגירעון הגדול, 3.15%, ליצמן, אני מתקן אותך, מול גירעון שהאוצר מתכנן של 3.4% שהנגידה כבר אומרת שזה לא ריאלי.

יצחק כהן: אנחנו מאמינים לנגידה.

יצחק כהן: יחס חוב תוצר - מול קטסטרופה קיבלו יחס חוב תוצר מדהים.

יצחק כהן: מה קורה פה?

יצחק כהן: אנחנו כבר מתחילים לשמוע את חברות דירוג האשראי שמתחילות לרחרח פה; עלייה של 30% בהשקעות מול קיפאון מוחלט; ירידה במדד ג'יני, מדד האי-שוויון מול פתיחת פער באי-שוויון; שמירה הדוקה על תקרת ההוצאה, מעולם לא נפרצה.

באסל גטאס: איציק, עלייה במדד ג'יני.

יצחק כהן: עכשיו, אני מדבר על מה שהם קיבלו, קיבלו מגמת ירידה.

יצחק כהן: מול קופסאות מוזרות של תקציב הביטחון, לא צריכים לומר לכם שזו קופסה שם שאני לא יודע איך עשו אותה; נתוני אבטלה נרשמו, כמעט תעסוקה מלאה מול סגירת מפעלים חדשות לבקרים.

יצחק כהן: סופו של התקציב צריך להתכנס, מה לעשות, צריך להתכנס, אבל זה לא מתכנס.

יצחק כהן: מה עושים?

יצחק כהן: חסרים פה לפי הרשימות של האוצר 4.5 מיליארד שקל, אז עושים תרגילים חשבונאים, למשל, מבקשים מרש"ת, רשות שדות התעופה, תמלוגים שלוש שנים קדימה על חשבון תקציב 2016 ו-2017; מבקשים מ"אינטל" שעל-פי חוק עידוד השקעות הון קיבלה מענק יפה, שמחנו, של 1.1 מיליארד, מבקשים ממנה חזרה את המענק, נפרוס לך את זה בארבע שנים, אנחנו בסביבת ריבית של 2%, תקבל את זה חזרה ב-4% ריבית, אחלה עסקה; מקרן קיימת מבקשים גמ"ח, במקום לסגור את הדבר הזה – פירקו את הפלמ"ח, פירקו את האצ"ל והלח"י – במקום לסגור את הדבר המושחת הזה, מבקשים ממנו גמ"ח של מיליארד שקל; משיכת דיבידנדים ממע"מ מהפרטות חברות ממשלתיות עתידיות, עתידיות; - -

זהבה גלאון: - - - מוצלח.

יצחק כהן: - - את נמל אשדוד הפריטו, ביקשו שם את זה; הרכבת מקבלת סובסידיה, בוא "נאג"ח" את הסובסידיה, זה עוד לא שמעתי, זה חידוש מדהים.

יצחק כהן: אבל הדבר החמור ביותר – אני כבר גומר, זה מצלצל בדבר החמור ביותר – - -

ניסן סלומינסקי: ניתן לך עוד דקה.

יצחק כהן: - - זה לחזור לימי ההסתדרות.

יעקב ליצמן: אני יכול לתת לו ממני קצת.

יצחק כהן: לחזור חזרה לימי ההסתדרות העליזים, חברת העובדים, הימים היפים האלה, שלקחו "הלוואות" במירכאות מקרנות הפנסיה, בסופו של יום גרמו לכך שכל קרנות הפנסיה פשטו את הרגל, הממשלה עשתה פה מבצע אדיר להציל את אותם מיליון איש ואגמה את כולם בתוך עמיתים.

יצחק כהן: היום חוזרים על אותה תופעה, מבקשים מיליארד שקל מקרנות הפנסיה, לוקחים מיליארד שקל מקרנות הפנסיה, זה דבר חמור.

יצחק כהן: רבותי, זו קופסה שחורה שאסור לנגוע בה.

אראל מרגלית: זה חמור כי הסקטור הפרטי - - -

ניסן סלומינסקי: אראל, אראל.

יצחק כהן: נכון, עשה את זה פעם, איך קוראים לו, זה שקפץ מהספינה?

ניסן סלומינסקי: רב יצחק סיים, אז תן לו לסיים.

יצחק כהן: לא, לא סיימתי.

ניסן סלומינסקי: אבל אמרת שאתה מסיים.

יצחק כהן: ההוא שקפץ מהספינה שלו, רוברט מקסוול.

יצחק כהן: אסור לנגוע בקרנות הפנסיה, זו קופסה שחורה שאסור לפתוח אותה.

יצחק כהן: ההסתדרות וחברת העובדים עשתה את זה בשנות ההקמה, בשנות ה-50 וה-60, היא גרמה לכך שהקרנות פשטו את הרגל, אני לא יודע, הציבור, איפה ההסתדרות?

יצחק כהן: ההסתדרות שותקת?

יצחק כהן: אסור לנגוע בזה.

ניסן סלומינסקי: די, אמרת נקודה אחרונה.

יצחק כהן: דקה, לא, נקודה אחרונה.

יצחק כהן: אתה יודע מה, תהיה בריא.

ניסן סלומינסקי: תודה.

ניסן סלומינסקי: זהבה, ואחר כך – אילן.

זהבה גלאון: תודה, אדוני, הקשבתי קשב רב לפתיח של שר האוצר וזה היה די מחזור של הנאום שהשר נשא במליאה לגבי התקציב בטלוויזיה, במליאה, תקציב חברתי, באנו לעבוד בשביל האזרח, כל מיני הבטחות כאלה.

זהבה גלאון: אדוני השר, אם היה לי שקל על כל הבטחה ריקה שלך, תאמין לי, את הגירעון הזה שהציגו פה היינו סוגרים.

קארין אלהרר: זהבה, זה גם מחזור של מה שאמרת.

ניסן סלומינסקי: ששש, קארין.

זהבה גלאון: היינו סוגרים.

זהבה גלאון: ממש היינו סוגרים.

זהבה גלאון: למה אני אומרת את זה?

זהבה גלאון: הקשבתי לדברים של אמיר לוי, אני לא נוהגת אף פעם להפריע לדברים של מומחים אנשי משרד, יש לי מה להגיד לפוליטיקאים, אני לוקחת דוגמה אחת רק כדי לסבר את האוזן, להראות איך אתם עובדים על הציבור בעיניים, איך אתם זורים חול בעיני הציבור.

זהבה גלאון: אמר אמיר לוי, מרחיבים את מעונות היום, אני רוצה לתת לכם את הנתונים מה זה אומר מרחיבים את מעונות היום.

זהבה גלאון: התקציב למעונות היום וצהרונים כמעט לא גדל, הוא גדל בהתאם לגידול באוכלוסייה.

זהבה גלאון: איך מרחיבים בלי כסף?

זהבה גלאון: אני שואלת.

זהבה גלאון: יש פטנט שמרחיבים בלי כסף?

זהבה גלאון: התקציב למעונות היום גדל מ-1.37 מיליארד ל-1.39 מיליארד, יכול להיות שקיצצתם מהצהרונים והעברתם למעונות, אז מה עשינו בזה?

זהבה גלאון: אני רוצה תשובה על זה.

זהבה גלאון: אני לא לוקחת את כל הדוגמאות.

זהבה גלאון: זו נקודה ראשונה.

זהבה גלאון: אמרתם: תקציב חברתי, איפה יום לימודים ארוך?

זהבה גלאון: איפה כל ההבטחות, אדוני השר, יום לימודים ארוך עד ארבע, הקטנת כיתות לימוד, הגדלת התמיכה לתלמידים בפריפריה, לימודי ליבה, מה קרה לכל ההבטחות האלה?

זהבה גלאון: נמוגו.

זהבה גלאון: בכלל, אני תוהה, אדוני השר, ניסיתי לחשוב איפה השריר הזה שנקרא "שריר האומץ"?

זהבה גלאון: פה?

זהבה גלאון: פה?

זהבה גלאון: אני לא יודעת בדיוק איפה.

זהבה גלאון: האומץ להתייצב מול כל אותם ממסדים שלא היה לך אומץ להתייצב מולם, לא מול בעלי ההון, לא מול הממסד הביטחוני, לא מול הממסד ה"מתנחלי", שום דבר לא עשית מכל ההבטחות שלך.

זהבה גלאון: קברתם את המלצות ועדת אללוף, העברתם לביטחון, תמיד בשם הביטחון.

זהבה גלאון: אתם מסבירים לנו שזה תקציב חברתי.

קארין אלהרר: לא, זה אין לתאר, אין לתאר.

מיקי לוי: פשוט אין לזה בסיס.

ניסן סלומינסקי: ששש, חבר'ה.

זהבה גלאון: אדוני, סגן השר, נראה לי שהשר יסתדר מצוין, יענה לי מצוין.

ניסן סלומינסקי: זהבה, אל תתייחסי לזה, אבל אני מבקש גם מאנשי הקואליציה.

קארין אלהרר: עם דוגמאות.

ניסן סלומינסקי: קארין.

זהבה גלאון: עכשיו אני שואלת, אדוני, עוד דבר, עברנו על התקציב כמה שאפשר היה לעבור, ואני מודה שלא מצאתי שום דבר חברתי בתקציב הזה.

זהבה גלאון: אתן כמה דוגמאות: גביית תשלום מהורים על צהרונים, דחיית תוכנית יום לימודים ארוך, החמרת התנאים לקבלת דמי אבטלה, מיסוי פיצוי פיטורין כאילו תחת הכותרת "מלחמה בהון השחור ממסים פיצוי פיטורין".

זהבה גלאון: הרי, אדוני השר, אם באמת ירצו לעמוד ביעד הגירעון שהציג כאן אמיר, הרי או שתצטרכו להעלות מסים או לקצץ עוד פעם בשירותים החברתיים.

זהבה גלאון: הרי מה המשמעות של זה?

זהבה גלאון: ההוצאה האזרחית תקטן, אי-השוויון יגדל, ומי ישלם את המחיר?

זהבה גלאון: אותן משפחות צעירות שקורסות תחת הנטל?

זהבה גלאון: זאת הבשורה שלך?

זהבה גלאון: זה התקציב החברתי?

זהבה גלאון: איך אמרת?

זהבה גלאון: כתבתי פה שוב: באנו לעבוד בשביל האזרח ולתת ביטחון.

זהבה גלאון: עכשיו אני שואלת, אתה יושב כאן היום, אחרי שאתמול, אומנם התייחס לזה אראל, אבל אני רוצה להגיד על זה משהו, אחרי שאתמול התפרסמו נתונים כל כך חמורים על הצמיחה השלילית.

זהבה גלאון: אתה יושב כאן, וברישה של הדברים שלך, אלא אם כן תתייחס לזה עכשיו, אתה לא אומר מילה על זה, אבל הצמיחה השלילית הזו רשומה על שמך, איך שלא תסתכל על זה, מאיזה כיוון שלא תסתכל על זה.

זהבה גלאון: תן לי, אני כבר מסיימת, אדוני, אל תעשה לי ככה, אל תאיץ בי.

ניסן סלומינסקי: טוב, בסדר.

ניסן סלומינסקי: לא אאיץ בך, כבר צלצל השעון.

זהבה גלאון: יכול להיות, לכולם צלצלו הפעמונים, אני מסיימת.

יצחק כהן: למי צלצלו הפעמונים.

ניסן סלומינסקי: ששש.

זהבה גלאון: אדוני, אני אומרת, אנחנו שומעים בימים האחרונים את כל המניפולציות, ותהיה ממשלה חלופית או לא תהיה ממשלה חלופית, ונעשה קומבינות כאלה ונעביר את זה או את זה, אבל הצמיחה השלילית הזאת מעידה על סכנת מיתון.

זהבה גלאון: אראל דיבר על סכנה לעסקים הקטנים במדינת ישראל.

זהבה גלאון: מה עשית?

זהבה גלאון: לא עשית כלום כדי לטפל ביוקר המחיה, בהצטברות ההון אצל העשירים, עכשיו אתה יושב כאן, מציג לנו איזה תקציב גירעוני, מי יתמודד עם הבעיות האלה?

זהבה גלאון: מי ישלם את המחיר של זה?

זהבה גלאון: אז יושבים ומסבירים לנו מה קיבלתם, אבל מה אנחנו מקבלים?

זהבה גלאון: מה יהיה ב-2015?

זהבה גלאון: מה יהיה ב-2016?

זהבה גלאון: מי ישלם את המחיר?

זהבה גלאון: אתה רוצה להגיע לבחירות בשלום, זה מה שאתה רוצה?

זהבה גלאון: וכולנו, כל מי שיושב כאן ישלם את המחיר.

זהבה גלאון: אשמח לקבל תשובות.

זהבה גלאון: תודה.

ניסן סלומינסקי: תודה רבה.

ניסן סלומינסקי: אילן, ואחר כך – יעקב אשר.

אילן גילאון: תראה, מה שחבל בעצם, אני אומר מה שחבל כי אני כבר עושה - - - , אני מניח שלא תעביר תקציב שהוא לא יהיה טוב לציבור, ובעצמך אמרת.

אילן גילאון: מה שחבל, תראה, היה פה דרוש אדם טוב - וזה אתה, לא מנוסה - וזה גם אתה, עם 19 מנדטים - וזה גם כן אתה.

אילן גילאון: אבל הוא היה צריך לבוא גם עם אג'נדה וגם עם איזשהו אומץ לקחת את כל התקציב הזה, להפוך את הקערה על פיה, לפזר את הכול ולהרכיב את הכול מחדש, משום שאת הבעיה אתה הגדרת לפני הבחירות האלו, היא ברורה - מי מקבל כמה ולמה, ומי משלם כמה ולמה.

אילן גילאון: היום תקוע במצב שמעטים מקבלים הרבה והרבה מקבלים מעט, ולכאורה הצגת איזושהי עמדה שהיא עמדה מעמדית והיא נכונה, אגב.

אילן גילאון: זה בדיוק המסלול שצריך להיות, במאה השנים הבאות הציונות צריכה לעבור ממצב של עם למצב של מעמד בדיוק הפוך.

אילן גילאון: ואת זה הגדרת טוב, רק בסופו של דבר אתה מוצא את עצמך מבצע את אותה מדיניות של ביבי נתניהו, קפיטליסטית עם שיפוע מאוד מאוד קשה.

אילן גילאון: כי תראה, אתה תמיד צריך בתור שר אוצר לעבוד בין המתח איך להיות מצד אחד כלכלת שוק, אבל אתה לא רוצה להיות חברת שוק, זה על-פי הגדרתך ועל-פי ההגדרות שהיינו מאוד תומכים בהם.

אילן גילאון: ואז מצאת את עצמך בסיטואציה שאני לא יודע עכשיו, הדברים שהצגת בתחילת הדברים.

אילן גילאון: אנחנו מיטבים עם הצעירים, אמרה פה זהבה, ציינה כמה דברים שקשורים אל הצעירים.

אילן גילאון: אתה יודע מה, הנושא של מע"מ אפס, יש נסיבות שצריך לתמוך בזה, אני תומך במע"מ ככלי רגולטיבי, ודירה היא מצרך יסוד.

אילן גילאון: למה לא לעשות את זה אוניברסלי?

אילן גילאון: למה לא להכניס אותו בתוך מסגרת שלא תהיה סכנה של ייקור?

אילן גילאון: אפשר היה ללכת על הדבר הזה.

אילן גילאון: מערכת הבריאות - אני חושב שאם יש מקום שצריך להחמיא לפחות, אתה יודע, אני לא רק בעד מבחן התוצאה, אני גם בעד מבחן הכוונה, כי זה גם חשוב.

אילן גילאון: ושם יש התכוונות טובה, לא מספיקה אולי, לא דיה, אבל כמעט הייתה טובה.

אילן גילאון: הנה, עכשיו אנחנו מתבשרים שגם שם הלכתם על איזושהי עסקה, כביכול הדברים האלה קשורים לאיזה גאדג'ט, לאיזו תחושה שכל הדברים שנאמרים כאן הם וירטואליים, שאין ממש קשר בין החיים האמיתיים לבין מה שמתרחש, כי מאף אחד – אתן לך דוגמה אחרת, בנושא התמ"ת, ישבנו עם שר התמ"ת לפני שבוע ובתקציב התמ"ת - - -

באסל גטאס: שר הכלכלה.

מיכל רוזין: אין תעסוקה יותר, רק כלכלה.

אילן גילאון: כלכלה, נכון.

אילן גילאון: עוד לא התרגלתי.

אילן גילאון: כלכלה עם נשמה אמרו לי.

מיכל רוזין: הורידו את התעסוקה.

אילן גילאון: אגב, הצעתי שכל מפלגה תיקח את השם שלה, את הקמפיין של המפלגה שלה בבחירות, תדביק את זה על המשרדים שלה.

יצחק כהן: כלכלה עם הלאום.

אילן גילאון: כלכלה עם נשמה, תיקון עם נשמה, ויש עתיד יכולים סתם להגיד: באנו לשנות ויצאנו משונים, זה גם כן לכל המשרדים שלהם.

אילן גילאון: אבל אני אומר, זאת החמצה ענקית, כי ממך דווקא היה מצופה – תראה, חוסר ניסיון הוא תנאי הכרחי לעשות מהפכה, הוא לא מספיק.

אילן גילאון: ובאת, ולפני שהגעת הייתה לך אג'נדה, לפחות לפי דבריך, ואיבדת אותה כאן ואתה מבצע תקציב של מישהו אחר.

אילן גילאון: זה לא אתן יותר ליותר ופחות לפחות אלא להפך מזה, אתה כאן מקדש את ההפרטה, את חוסר האחריות, את המשבר הגדול בסולידריות.

אילן גילאון: ובוא אגיד לך, אנחנו בתור ישראלים רוצים, אתה יודע מה, להיאבק כמה שפחות ולחיות כמה שיותר, זו הנקודה, הרבה יותר הגינות והרבה פחות מאבק.

אילן גילאון: את זה לא הצלחת לעשות במכשיר שיש לך.

ניסן סלומינסקי: תודה, אילן.

ניסן סלומינסקי: יעקב אשר, ואני מבקש, כדי שהשר ישיב לנו - - -

יאיר לפיד: חבר הכנסת אשר, אתה תסלח לי לרגע, אני צריך לצאת לרגע, אז החבר'ה פה ירשמו את דבריך ואשתדל לחזור לסוף דבריך.

סתיו שפיר: נו, באמת.

יעקב אשר: אמתין לך, אדוני.

יעקב אשר: אמתין בסבלנות.

אילן גילאון: השר, לא נשאל אותך לאן אתה הולך.

מיקי לוי: חברי הכנסת שגמרו את ההצגה יצאו החוצה.

ניסן סלומינסקי: מיקי, עזבו.

יצחק כהן: מיקי, די.

ניסן סלומינסקי: יש מישהו - - -

<קריאות: - - -

אילן גילאון: רגע, יש עוד שאלות לסגן השר.

<קריאות: - - -

זהבה גלאון: אתה מתייחס לדברים שלנו כאל הצגה?

זהבה גלאון: שאני אבין.

ניסן סלומינסקי: רבותי, יש מישהו - - -

זהבה גלאון: אדוני, זאת ההתייחסות שלך לדברים שלנו?

ניסן סלומינסקי: רק רגע, זהבה, זהבה.

זהבה גלאון: לא, אל תפריע לי רגע, אדוני.

זהבה גלאון: הדברים שלנו זו הצגה?

<קריאות: - - -

זהבה גלאון: מה שאתם מביאים זה תיאטרון האבסורד.

ניסן סלומינסקי: יש מישהו מהדוברים שכן מוכן לדבר?

זהבה גלאון: אתם מביאים לנו כאן את תיאטרון האבסורד, ואתה אומר לנו שאנחנו עושים הצגה כשאנחנו שואלים שאלות נוקבות?

זהבה גלאון: חצופים.

סתיו שפיר: עד מתי לפיד הולך להישאר בחדר?

<קריאות: - - -

ניסן סלומינסקי: מה?

ניסן סלומינסקי: לא שומע.

סתיו שפיר: עד מתי לפיד הולך להישאר בחדר?

ניסן סלומינסקי: אני מקווה שעד אחת.

סתיו שפיר: מגיע לנו לדעת את סדר-היום.

ניסן סלומינסקי: אני מקווה שעד אחת, כי דחינו את זה.

סתיו שפיר: עד אחת הוא כאן?

ניסן סלומינסקי: הוא היה צריך להישאר עד שתיים-עשרה וחצי, אבל דחינו את זה לאחת.

אילן גילאון: אבל למה הוא מתגלח על הפרצוף שלנו?

אילן גילאון: זאת השאלה.

ניסן סלומינסקי: יש מישהו מהדוברים בהמשך שמוכן לדבר עכשיו כדי שנחסוך?

זהבה גלאון: לא, אבל אני מוכנה להמשיך לדבר.

ניסן סלומינסקי: לא.

ניסן סלומינסקי: כדי שנחסוך את הזמן, כי אני רוצה - -

מיכל רוזין: קחי את הזמן שלנו.

ניסן סלומינסקי: - - שכולם ידברו, אבל מצד שני אני רוצה שנשמע אותו.

זהבה גלאון: אדבר אליך בינתיים, אדוני, ברצינות.

זהבה גלאון: 20 שניות תרשה לי.

ניסן סלומינסקי: 20 שניות?

זהבה גלאון: 20 שניות.

זהבה גלאון: תראה, כולנו שייכים למפלגות פוליטיות, אבל אני חושבת שהתקציב בנפשנו, של כולם, כל אחד מהכיוון שלו.

זהבה גלאון: לא יכול להיות שיושב סגן השר ואומר לנו: באתם לעשות הצגה, בכל הכבוד, ואתה עובר על זה ככה לסדר-היום.

זהבה גלאון: הוא אומר - - -

ניסן סלומינסקי: א', לא שמעתי אותו בכלל - - -

זהבה גלאון: הנה, אז עכשיו אני אומרת לך.

זהבה גלאון: אנחנו עושים הצגה?

זהבה גלאון: אנחנו מוציאים את הנשמה, זה נכון, אבל יש לנו שאלות.

זהבה גלאון: איזו מין אמירה זאת?

ניסן סלומינסקי: בסדר, בין חבר כנסת לחבר כנסת אני - - -

זהבה גלאון: לא, זה לא.

זהבה גלאון: הוא סגן שר האוצר, - -

מיכל רוזין: לא, זו התייחסות של הממשלה בכנסת.

זהבה גלאון: - - זאת ההתייחסות של הממשלה לחברי הכנסת ולתקציב, ככה זה נראה.

מיכל רוזין: ניסן, אתה צריך לשמור על כבוד הוועדה ועל כבודה של הכנסת, וזה לא קורה.

ניסן סלומינסקי: לא שומר?

מיכל רוזין: לא.

אילן גילאון: ניסן, תענה למה השר מתגלח על הפרצוף שלנו.

ניסן סלומינסקי: סוף כל סוף הצלחנו לגרום לו שיתגלח, אדוני, זה לקח זמן, זה לא היה ככה.

אראל מרגלית: אבל למה להתגלח על חשבון הציבור?

ניסן סלומינסקי: את זה אני לא יודע להגיד לכם.

אילן גילאון: בג'ילט עולה פי שלושה.

יצחק כהן: לא, הוא עושה את במכונה חשמלית, הוא שומר הלכה.

זהבה גלאון: אומרים "הצגה".

זהבה גלאון: יושב ואומר לנו "הצגה".

קארין אלהרר: תראה מה עשית, מיקי, תראה.

ניסן סלומינסקי: הנה, הוא חזר.

ניסן סלומינסקי: טוב, רב יעקב.

אילן גילאון: אני לא מבין אותך, הבאתם את כל הגבעטרון שלכם, מקהילה, למה אתם - - -

ניסן סלומינסקי: יעקב, נו, מהר, רב יעקב.

זהבה גלאון: אדוני סגן השר, הקאמרי הפסיד שחקן כשבאת לפה.

זהבה גלאון: הפסיד, הפסיד אותך.

מיקי לוי: זהבה, את בוודאי ובוודאי היית עוברת את כל המבחנים.

<קריאות: - - -

ניסן סלומינסקי: רבותי, רבותי.

קארין אלהרר: זהבה, לא מאוחר.

מיכל רוזין: מיקי, יש סיכוי לקריירה שלישית?

מיקי לוי: אין עליך.

מיקי לוי: לזהבה כן.

<קריאות: - - -

ניסן סלומינסקי: מיקי.

ניסן סלומינסקי: רבותי, רשות הדיבור עכשיו לרב יעקב, בבקשה.

זהבה גלאון: תהיה מקורי.

ניסן סלומינסקי: יעקב אשר, יש לך שלוש דקות.

יעקב אשר: אדוני היושב-ראש, אני רוצה לומר דבר שצרם לי בהתחלה, לאחר מכן זה צרם לי עוד יותר.

יעקב אשר: דיברו פה על הצגה, הצגה, הצגה, חשבתי מצגת, אבל כנראה שזו באמת הצגה.

יעקב אשר: כי לבוא ולומר על התקציב ולהפוך את התקציב הזה להתקציב החברתי שקרה במדינת ישראל בדורות האחרונים, זה באמת יכול להיות רק הצגה, ורק שחקן באמת מושלם יכול לבוא באומץ בלי למצמץ ולומר את זה.

יעקב אשר: הרי כולנו יודעים שחלק גדול מהתקציבים גם בתקציבים החברתיים הם דברים שבאו בגידול טבעי, אנחנו יודעים את זה.

יעקב אשר: אל תשכחו שגם בסוף שנה רק לא מזמן היה את אותה הורדה פלט שהיום בעצם אתה חייב לקזז אותה גם בתוך העניין.

יעקב אשר: ולבוא ולהגיד היום שזה תקציב חברתי – ניסיתי לבדוק ודווקא אשמח לשמוע תשובה אם תהיה, אבל אני לא מאמין שאולי כרגע.

יעקב אשר: אהבתי מאוד את הבלונים האלה, ולא בגלל הבלונים המתפוצצים, לא תמיד אנחנו ציניים, באמת בצורה יפה מאוד.

קארין אלהרר: רוב הזמן.

יצחק כהן: זה דיסקים.

יעקב אשר: זה דיסקים.

יעקב אשר: אני שואל שאלה אחת, כשאתה משווה את זה עשר שנים אחורה, אותו עיגול שנקרא השירותים החברתיים שכולל בתוכו את הכול, כשאתה מקזז את הגידול הטבעי וכו', האם הייתה פה איזושהי בשורה ענקית לעומת שנים עברו?

יעקב אשר: אני לוקח סיכון ואני אומר לך שלא.

יעקב אשר: אני לוקח סיכון אם אתה מקזז את הגידול הטבעי ואני אומר לך שלא.

יעקב אשר: לבוא ולומר שהתקציב הזה שהוא תקציב עם סיכונים, ההכנסות לוטות בערפל, כל מיני קופסאות למיניהן, אני לא אומר רק הקופסות השחורות, גם הקופסאות שכן מופיעות כאן, הרי זה דברים שאולי כן יעשו אותם ואולי לא.

יעקב אשר: ואם לא, אנחנו מותחים שוב.

יעקב אשר: מתחתם את יעד הגירעון למקום מסוכן מאוד על-פי בנק ישראל, לא על-פי חברי כנסת מהאופוזיציה, אני לא רוצה להזכיר לך, ודאי זה כבר נדוש, שלשחק עם יעד הגירעון זה לשחק עם הדורות הבאים, אמר את זה מישהו והוא לא כלכלן.

יעקב אשר: לבוא ולהגיד "סחטנות פוליטית" על כל דבר כשנושא המע"מ אפס – שהוא דבר שמבחינת הציבור החרדי הוא בכלל לא דבר שהוא נגדו בחלקים מסוימים, אפילו קיבלנו ביקורת מהרבה מאוד אנשים – אבל לבוא ולהיצמד אל הדבר הזה ולהתעקש עליו בצורה כזאת כשכולם נגד העניין הזה.

קארין אלהרר: יש בעד.

קארין אלהרר: לא כולם נגד.

יעקב אשר: - - וכשאתה יודע שבמתנה הזאת שמקבלים מהמדינה אותו זוג צעיר מהפריפריה יקבל 50% או 60% ממה שיקבל זוג צעיר בתל-אביב או באזורי הביקוש, אתה יודע את זה שזה לא שוויוני ולא נכון בכל צורה שהיא, זאת סחטנות פוליטית והתעקשות פוליטית – אני מסיים – היא גם סחטנות פוליטית.

יעקב אשר: ולסיום אני רוצה לומר דבר אחד.

יעקב אשר: עד לפני כמה זמן החרדים היו אשמים במצב הכללי, הכול החרדים, ישבו כביכול על קופת המדינה וכו'.

יעקב אשר: היום החמאס אשם, "צוק איתן", שלשום זה היה פקידי האוצר עם ה"פה נטמן" וכו'.

יעקב אשר: אדוני הנכבד, זה שעשית טעות ונהיית שר האוצר, שאפו לביבי, כל הכבוד, עשית טעות, אבל אתה לא יכול לבוא ולהגיד: על תקציב כזה במצב כזה זה התקציב הכי חברתי שהיה במדינת ישראל, הכי טוב, זאת הונאה של הציבור חד-משמעית.

ניסן סלומינסקי: יעקב, תודה.

ניסן סלומינסקי: סתיו, ואחרייך – מיכל.

סתיו שפיר: תודה רבה, ראשית אומר שאם היינו מנהלים את הדיונים האלה בצורה הגיונית ושר האוצר היה מגיע לוועדת הכספים לעתים יותר תכופות – כמובן שלא כל שבוע, אני לא מצפה ממנו, אבל לפחות לדבר על חקיקה כל כך גדולה כמו למשל חוק המע"מ על מנת שנוכל לקיים על זה דיון ולתקן את מה שאפשר לתקן גם אם אנחנו לא מסכימים להצעה בכללותה – אז כל הדיון פה היה כבר נראה אחרת.

סתיו שפיר: ומה שקורה פה, אי-אפשר להרגיש אותו שלא כזלזול בכנסת.

סתיו שפיר: הבאתם לנו הצעת תקציב פחות משבע שעות לפני שנאלצנו להצביע עליה בקריאה ראשונה.

סתיו שפיר: אפשר לדבר על שקיפות ופוליטיקה חדשה כמה שאתה רוצה, אבל להביא לכנסת הצעה לתקציב המדינה שיש בה אלפי סעיפים, מאות עמודים שצריך לקרוא בפחות משבע שעות לפני שצריך להצביע עליה זו לא שקיפות וזו לא פוליטיקה חדשה, וזה כל כך רחוק מכל ההבטחות שנשמעו כאן.

סתיו שפיר: באפריל האחרון הגשתי לכם שאילתה, ושלחת את סגן השר מיקי לוי לענות על השאילתה, ושאלתי: מתי יגיע התקציב לכנסת?

סתיו שפיר: אם אנחנו רוצים להגדיל את כוחה של הכנסת, ואנחנו מבינים שיש פה בעיה עם השינויים התקציביים וכדומה, וענה לי סגן השר שהתקציב יגיע אלינו מוקדם מהרגיל כבר בספטמבר ונוכל לקרוא אותו ולעיין בו.

סתיו שפיר: ואחר כך באתם ואתם - -

יעקב אשר: והוא גם התנגד למע"מ אפס לפני שלושת-רבעי שנה.

ניסן סלומינסקי: ששש.

סתיו שפיר: - - משתמשים במלחמה כדי להצדיק את הדחיה הזו בתקציב.

סתיו שפיר: אין שום קשר בין הדחיה בתקציב לבין המלחמה.

סתיו שפיר: יכולתם לשבת כבר בישיבות הממשלה לפני המלחמה ולהצביע על התקציב אם תכננתם להביא אותו אלינו בספטמבר.

סתיו שפיר: הרי לא יכול להיות שדחיתם את זה כל כך הרבה.

סתיו שפיר: שנית, אני רוצה להבין איזה הבטחות ניתנו.

סתיו שפיר: שמענו שניתנו הבטחות לבית היהודי בסך של 530 מיליון שקלים מתוך התקציב הזה להתנחלויות ולפרויקטים של זהות יהודית למינהלת וכדומה על מנת להעביר את התקציב בממשלה, האם יש באמת הסכמים כאלה?

סתיו שפיר: על איזה סכומים?

סתיו שפיר: האם יש עוד הסכמים עכשיו סביב חוק המע"מ?

סתיו שפיר: שמענו שהבטחתם גם למשרד הביטחון עוד כמה מיליארדים במהלך השנה, כמה מיליארדים?

סתיו שפיר: שנבין, האם יש לזה מקורות תקציביים?

סתיו שפיר: מתי זה הולך לעבור אליהם?

סתיו שפיר: ודבר שלישי שחשוב לי להבין פה, בסופו של דבר התקציב, וברור לכולנו, הוא לא התקציב האמיתי, 87% מסעיפי התקציב משתנים בוועדת הכספים בשקט דרך העברות התקציביות.

סתיו שפיר: בשנה אחרונה קיצצת 1.5 מיליארד שקלים מביטוח לאומי לטובת משרד הביטחון הרבה לפני "צוק איתן" או לפני ש"צוק איתן" בכלל נחזה; הורדת 150 מיליון שקלים מהשכלה גבוהה; 500 מיליון שקלים ממשרד החינוך; 125 מיליון שקלים מתחבורה ציבורית.

יעקב אשר: זה הפלט - - -

סתיו שפיר: יכול לשבת פה יושב-ראש אגף תקציבים ולהגיד עד מחר שמשקיעים בתחבורה הציבורית, אבל קצצתם.

סתיו שפיר: אז מצד אחד מקצצים ואז רגע אחר כך אומרים שמוסיפים, דברו אתנו במספרים זו ועדת הכספים.

סתיו שפיר: לא יכול להיות שתבואו לפה עם כל מיני תיאוריות ובועות צבעוניות ולא תדברו במספרים, זה תקציב המדינה.

סתיו שפיר: מספיק שאנחנו לא יכולים בכלל לדון בתקציב כי אתם מגישים אותו רגע אחרי הרגע האחרון בגסות רבה כלפי הכנסת, אז גם עכשיו בוועדה אתם לא מדברים במספרים?

סתיו שפיר: אז מה אנחנו?

סתיו שפיר: באנו לפה לשבת כניצבים?

ניסן סלומינסקי: תודה רבה.

ניסן סלומינסקי: מיכל.

ניסן סלומינסקי: ושוב, אני מבקש שכל אחד יקצר כי אנחנו רוצים את התשובות של השר.

יצחק כהן: מיכל קיצרה כבר.

ניסן סלומינסקי: אז מיכל איננה.

ניסן סלומינסקי: באסל, בבקשה.

ניסן סלומינסקי: אבל שוב, באסל, קצר.

באסל גטאס: לא אקח את כל מלוא שלושת הדקות.

באסל גטאס: אדוני השר, אני רוצה לשאול אותך, אמרת קבל עם ועדה בסח'נין, אתה והממונה על התקציבים, שכל ממשלות ישראל תקצבו, היה תת-תקצוב למגזר הערבי, לכפרים וליישובים ולכלכלה הערבית.

באסל גטאס: האם לדעתך התקציב הזה משקף איזשהו שינוי באותה מגמה היסטורית של תת-תקצוב?

באסל גטאס: האם נתת ביטוי – וזה בידך, פה אתה הריבון, אתה ואותו איש שישב על ידך, - - -

ניסן סלומינסקי: הוא נמצא פה.

באסל גטאס: חזר.

באסל גטאס: השתדלתי לעבוד מולכם דרך הלובי לחיזוק הכלכלה הערבית, הלכתי וישבתי עם שמונה משרדי ממשלה לנסות להשפיע על בסיס התקציב בכיוון.

באסל גטאס: האם תושג תעסוקה – כל היעדים הגדולים שאתה וראש הממשלה שמתם והבטחתם וחזרתם על צמיחה בכלכלה הערבית, בתקציב כזה, מה עם תקציב הרשות לפיתוח כלכלי במגזר הערבי שכולנו יודעים שרוב התוכניות שלו הושלמו, האם יתוקצב מחדש?

באסל גטאס: אני מעריך, אדוני השר, שבאמת המגזר הערבי, לא בשביל לסגור את הפער אלא שהפערים לא ילכו ויגדלו, זקוק ל-2 עד 3 מיליארד שקל תוספת למה שקיים היום.

באסל גטאס: 2 עד 3 מיליארד שקל זה משהו שכלכלה של טריליון שקל יכולה להרשות לעצמה.

באסל גטאס: אז אני מבקש רגע לפני הרגע האחרון באמת באמת לבצע שינויים עמוקים במספר משרדים שמשפיעים על חיינו, על חיי 1.5 מיליון תושבים ערבים.

באסל גטאס: אם לא, נחזור לאותה נקודה, נחזור לאיפה שהיינו שנה אחרי שנה אחרי שנה.

באסל גטאס: שאלה שנייה, יש סעיף מרכזי – תראה, אמרתי מעל במת הכנסת, אני חושב שזה לא באשמתך, ואף אחד מאלה שיושבים כאן לא יכול להגיד מה שאני אומר – כל בניית התקציב והצגתו והדיון בו בכנסת הוא משהו כמו תיאטרון, משהו אפילו כמו קרקס.

יעקב אשר: הצגה.

באסל גטאס: אנחנו יודעים שיום אחרי אישור התקציב מתחיל התקציב האמיתי.

באסל גטאס: אבל אפילו בקרקס הזה יש דברים הגיוניים יעני.

באסל גטאס: אני לא טיפש, אוקיי?

זהבה גלאון: מי אמר את זה?

באסל גטאס: יש לי דוקטורט, יש לי MBA מהמקום הכי טוב בעולם, אני מבין קצת במספרים.

באסל גטאס: אתה אומר שבנית תחזית הכנסות על 2.8% צמיחה, בעוד שהצמיחה השנה תהיה 2.4%, נניח לשיטתך שזה מה שיהיה - -

יצחק כהן: באסל, אבל זה לא.

ניסן סלומינסקי: באסל, ממש תקצר כי אחרת לא נשמע את התשובות ולא עשינו כלום.

באסל גטאס: אני שואל שאלה.

באסל גטאס: אתה שם שם סעיף הוצאה בצד ההוצאה, קוראים לו רזרבות - 14 מיליארד שקל, שלא ידוע מה זה, אלא אם אתם אותו בפרוטרוט, לך תקצץ משם את ה-4 מיליארד שקל, שים רזרבות 10 מיליארד שקל ואז זה יתאזן, יתכנס, לדוגמה.

יעקב אשר: אל תיתן לו רעיונות.

באסל גטאס: זה שוב יהיה תרגיל חשבונאי.

ניסן סלומינסקי: באסל, תודה.

ניסן סלומינסקי: אייכלר, ואחריו – שמעון סולומון.

ניסן סלומינסקי: ואני מבקש שוב, נקצר, כי אחרת לא נספיק לשמוע את התשובות וזה יהיה חבל, אז בואו.

ישראל אייכלר: אדוני היושב-ראש, ושר האוצר וכל אנשים משרד האוצר, כל מה שאמרו החברים לגבי העניינים הכלכליים נכון, אבל אני חושב שאין פה רק שאלה כלכלית, יש פה מלחמה.

ישראל אייכלר: הכלכלה היא כלי נשק בידי שר האוצר להילחם נגד אויביו, והוא סימן את הציבור החרדי כאויבי הציבור, וזו הסכנה הגדולה ביותר בישיבתו כשר האוצר.

ישראל אייכלר: ולכן, חשוב מאוד מה שהקדוש ברוך הוא מסובב שיכו את מצרים במצרים, שהוא רב עם החברים שלו כדי שהממשלה לא תתפרק כדי שהוא לא יוכל לפגוע בילדי ישראל במסגרת מלחמתו הכאילו כלכלית.

ישראל אייכלר: אקח לדוגמה משהו שהוא לאו דווקא לציבור החרדי אלא שזו מלחמה שבזה לא שר האוצר אשם אלא שהוא ממשיך את זה, עניין יוקר הדיור - יוקר הדיור זה לא דבר אובייקטיבי, יוקר הדיור נוצר על-ידי מינהל מקרקעי ישראל, קרי, האוצר שהלאים את מקרקעי ישראל, במקום לתת קרקעות לעם ישראל כדי שיוכלו להתיישב כל אזרחי ישראל, הם הפכו את זה לשוק מסחרי.

ישראל אייכלר: וכך נוצרה שכבה של עשירים, של מיליארדרים שמנהלים מכרזים ויכולים לקנות את כל העולם, לרושש את העניים ולהעשיר את העשירים, וזה מה שגרם ליוקר הדיור ושום דבר אחד לא.

ישראל אייכלר: אם האוצר היה מוריד את ידו ממינהל מקרקעי ישראל ולא היו עושים מכרזים על-פי כל המרבה במחיר ומייקרים את תקציבי הפיתוח, אפשר להוריד את מחירי הדיור לגמרי.

ישראל אייכלר: אותו דבר ביוקר המחיה - אם היה פיקוח ורגולציה במדינה כזאת שיש כל כך הרבה עניים אפשר היה להוריד את יוקר המחיה.

ישראל אייכלר: עכשיו לגבי מה שאמר השר שהוא דואג גם לחרדים לתעסוקה.

ישראל אייכלר: שני דברים אומרים אנשי יש עתיד, ושמעתי גם את שר הרווחה שמספר על הדברים היפים שעושים למען ילדי ישראל ברווחה ותקציבים חברתיים, הם רק לא מספרים לעם שמסננים מראש מאות אלפי ילדים שלא מוכנים לקבל את החינוך מחדש של האידיאולוגיה ה"כפרנית".

ישראל אייכלר: לכן, למשל, כל הילדים שלומדים לא במסגרת הממלכתית ממודרים עם כל ההטבות שנותנים במערכת החינוך.

אילן גילאון: אמרתי "כפרנית", "כפרנים"?

ישראל אייכלר: "כפרני", כן, אתיאיסטי.

ישראל אייכלר: ועוד דבר אני רוצה לומר לגבי תעסוקה.

ישראל אייכלר: הם מספרים שהם רוצים את החרדים לתעסוקה, מקציבים כסף לתעסוקה.

ישראל אייכלר: דבר אחד הם מספרים, שיש 100,000 אנשים מובטלים בגלל חסימות ביורוקרטיות של דרישה לתארים אקדמאים.

ישראל אייכלר: וכך הם אומרים: "כל הציבור שלא רוצה ללמוד באוניברסיטאות שלנו ולא מוכנים ל - - - ולחינוך מחדש הסובייטי, לא יוכלו להתקבל לשום משרה כולל בחינוך החרדי.

ישראל אייכלר: והבאתי דוגמאות - - -

אילן גילאון: תצפה שכבר התשובה תהיה אליך של השר, אל תדאג.

ישראל אייכלר: בסדר גמור, שנפתח את מערכת הבחירות בזה.

ישראל אייכלר: אני רוצה לומר לכם, אילו הם היו - - -

יעקב אשר: - - - עומד בתנאי הסף שלו.

אילן גילאון: לא, תן לו לברוח - - -

ישראל אייכלר: אם רק היו מורידים את החסמים הביורוקרטים שמונעים פרנסה ממאות אלפי אנשים על-ידי דרישה לתארים אקדמאים, ולא רק לחרדים אין תארים אקדמאים, היו יכולים לפתור את בעיית התעסוקה, - -

ניסן סלומינסקי: אייכלר.

אילן גילאון: אייכלר, גרמת - - -

ישראל אייכלר: - - היו יכולים לפתור בעיית הדיור, היו יכולים לפתור את בעיית יוקר המחיה.

ישראל אייכלר: ברגע שהם לא רוצים את זה עושים חוק מע"מ אפס, שאני בעקרון בעד מע"מ אפס כדי לעזור לזוגות צעירים, אבל ברגע ששוב מסננים ציבורים מסוימים אז זה לא עניין כלכלי, - -

ניסן סלומינסקי: בוא נעצור כאן.

ישראל אייכלר: - - זה עניין של מלחמה, ובמלחמה הזאת אני מקווה שהקדוש ברוך הוא יגן עלינו מפני אויבינו.

בועז טופורובסקי: אפשר לחשוב שלא הייתם בממשלה כל השנים האלו, - -

ניסן סלומינסקי: ששש, חבר'ה.

אילן גילאון: ניסן, רק שיהיה ברור, אני בעד הקצרנות, שלא תטעה.

בועז טופורובסקי: - - הכול נוצר עכשיו.

ניסן סלומינסקי: שמעון, אבל ממש קצר.

שמעון סולומון: זו לא שאלה, רק אגיד כמה משפטים.

ניסן סלומינסקי: משפט אחד, כי השר לא יענה ונישאר עם השאלות שלנו, ואני לא רוצה את זה.

שמעון סולומון: בסדר גמור.

שמעון סולומון: קודם כול, באמת מה שמקודם חברת הכנסת זהבה גלאון אמרה לגבי להקת מעודדות, אני חושב שזה לא מכובד להגיד משפטים שאין להם - - -

אילן גילאון: נו, יאללה, חאלס, כבר - - -

שמעון סולומון: רגע, משפט, תן לנו לסיים.

אילן גילאון: - - -

ניסן סלומינסקי: אילן, אילן, חבל על הזמן.

שמעון סולומון: ואתם יודעים שחברי יש עתיד, - -

אילן גילאון: הם יעשו קריירה מזה.

שמעון סולומון: - - אנחנו מגיעים בפורום מלא כמעט לכל ועדה, אולי זה משהו מוזר לכם, חדש לכם.

שמעון סולומון: מה שאמרת לא נכון, לכן, אני מרגיש צורך להגיד את זה.

שמעון סולומון: דבר נוסף, לגבי התקציב, כמה שנים לא ראינו תוספת לנושאים החברתיים.

זהבה גלאון: איפה יש תוספת?

<קריאות: - - -

ניסן סלומינסקי: ששש, חבר'ה.

<קריאה: זה שקר.

שמעון סולומון: אפילו בתיקים הכי חשובים לאזרחים לא היו שרים במשרה מלאה, אז על מה אתם מדברים?

שמעון סולומון: אולי אנחנו צריכים להתרגל למצב שאתם צריכים להגיד הפוך כל הזמן, אולי זה סיסמאות שאין להם שום דבר מאחוריהם.

שמעון סולומון: כשמדברים על מספרים מוחלטים, תוספות מאוד מאוד ברורות לרווחה, לבריאות, שגם אם זה נכון, המצב הכלכלי אם הוא קטסטרופה, פעם ראשונה יש כאן סדרי עדיפויות כשמקצצים בדברים אחרים כן מוסיפים לתיקים שאתם מייצגים: לרווחה, לבריאות, לחינוך, אלו תוספות שהן לא סיסמאות אלא תוספות מאוד מאוד מוחלטות.

זהבה גלאון: זה לא נכון.

שמעון סולומון: זה תקציבים.

שמעון סולומון: תקציבים שרואים אותם במספרים - - -

זהבה גלאון: גידול טבעי 2 מיליארד ש"ח - - -

יעקב אשר: כמה היה בקדנציה הקודמת?

<קריאות: - - -

שמעון סולומון: רגע, זה מספרים - - -

ניסן סלומינסקי: לא, לא, עזבו, רבותי.

ניסן סלומינסקי: חבל על הזמן.

בועז טופורובסקי: הייתם מצליחים לעשות שלום עם כל מדינות ערב - - -

שמעון סולומון: קשה לכם, - - -

<קריאות: - - -

ניסן סלומינסקי: זהבה.

שמעון סולומון: הרי זה לא מעניין אתכם מה מביאות האוכלוסיות החלשות.

שמעון סולומון: - - -

ניסן סלומינסקי: שמעון.

<קריאות: - - -

שמעון סולומון: - - -

אראל מרגלית: שמעון סולומון, תראה, אם בקריית-שמונה אימהות היו משלמות במעון יום 600 שקל, אבל הן משלמות 2,200 שקלים למעון יום - - -

שמעון סולומון: - - -

מיקי לוי: קצת יושרה, הוא לא הפריע לך.

שמעון סולומון: תן לי לסיים, אתם לא רוצים לשמוע את האמת, קשה לכם.

יצחק כהן: שמעון, אין דבר, אין דבר.

ניסן סלומינסקי: על חשבון התשובות של השר, באמת.

<קריאות: - - -

שמעון סולומון: בנוסף, גם אם ברבעון השלישי הייתה ירידה, יש תחזית ברבעון הרביעי אחרי המלחמה, שכחתם להזכיר את המלחמה שהייתה מלחמה הכי ארוכה - - -

<קריאות: חמאס.

שמעון סולומון: מבצע או מלחמה, ובנוסף לזה גם - - -

אראל מרגלית: אמרנו שהחמאס זה לא תירוץ.

קארין אלהרר: די, אראל, די כבר, מספיק עם זה.

שמעון סולומון: תן רגע, תן להשלים משפט.

שמעון סולומון: תן להשלים משפט.

<קריאות: - - -

ניסן סלומינסקי: די, אראל, אבל אי-אפשר, אראל.

שמעון סולומון: אראל, אתה דיברת, לא הפרעתי לך, נכון?

שמעון סולומון: תן לנו להשלים.

ניסן סלומינסקי: האופוזיציה מדברת.

ניסן סלומינסקי: תן לו להגיד את הדעה שלו.

זהבה גלאון: האמת לא נוחה.

שמעון סולומון: כנראה שקשה לשמוע את האמת, אז תקשיבו.

זהבה גלאון: האמת לא נעימה.

קארין אלהרר: די כבר, די, צילמו אותם.

קארין אלהרר: לא יכולים לשמוע מישהו אחרי מדבר.

שמעון סולומון: אפילו ההערה הקטנה בנושא חוב תוצר שהצגת במשפט אחד, 2012 - - -

אילן גילאון: שמעון, אם כל כך טוב אז למה כל כך רע?

ניסן סלומינסקי: שמעון, הזמן נגמר.

שמעון סולומון: מ-2012 שחוב התוצר היה 74%, ב-2014 נדמה לי שירד ל-67%.

שמעון סולומון: ואתה יודע שלזה יש השפעות על התקציב, אז מותר לכם גם לפעמים להגיד דברים שיש להם - - -

יצחק כהן: אין דבר, לא חשוב.

<קריאות: - - -

ניסן סלומינסקי: ניצן, אחרון הדוברים.

קארין אלהרר: חוסר נימוס.

ניסן סלומינסקי: אני מבקש גם כן לקצר כי אנחנו רוצים לשמוע את השר, בבקשה.

אילן גילאון: אדוני, רק יש הבדל בין חברתי לחברותי וצריך להבין, זה עקרוני.

ניסן סלומינסקי: ששש, דקה, דקה.

ניסן סלומינסקי: ניצן.

ניצן הורוביץ: היות - - -

שמעון סולומון: רגע, יש גבול למשפטים שאתה אומר.

שמעון סולומון: - - - בביתך, ואני נמנע מלהגיד דברים מאוד מאוד חמורים, אתם - -

ניסן סלומינסקי: שמעון, שמעון.

שמעון סולומון: - - דרדרתם את המדינה, אנשים כמוכם שאתם נכנסים - - - 100 שנה בפוליטיקה, - - - מנסים לתת סדרי עדיפויות - - -

ניסן סלומינסקי: שמעון, שמעון, אתה מדבר על חשבון השר.

יעקב אשר: באנו לשנות.

שמעון סולומון: בדיוק זה מה שאנחנו עושים.

<קריאות: - - -

קארין אלהרר: לא, באמת הגזמתם.

קארין אלהרר: הגזמתם.

ניצן הורוביץ: שנייה, אדוני השר, אני רוצה להתייחס - - -

שמעון סולומון: דרדרתם את המדינה לתחתית.

ניצן הורוביץ: שקט, נו, לא הפרעתי לך.

ניסן סלומינסקי: שמעון.

קארין אלהרר: חברים שלך הפריעו לו.

ניצן הורוביץ: אני רוצה להתייחס לנושא שלא עלה כאן.

שמעון סולומון: אתה מבקר אז למה אתה כועס?

שמעון סולומון: אתה לא מגיע אף פעם לוועדה - - -

<קריאות: - - -

יעקב אשר: שמעון, זו פוליטיקה חדשה, באמת?

ניסן סלומינסקי: שמעון, - - -

אילן גילאון: הוא מאשדוד, אני מגן עליו.

יעקב אשר: מה זה משנה?

סתיו שפיר: יש עתיד באו כדי לסגור את הדיון?

סתיו שפיר: מה קורה פה?

ניסן סלומינסקי: ניצן.

ניצן הורוביץ: אני רוצה להתייחס לנושא שלא עלה כאן, והוא בעצם הסיפור הגדול בתקציב הזה, ואנחנו לא מדברים עליו, וזה הפיל באמצע החדר שזה הגידול העצום בתקציב הביטחון.

ניצן הורוביץ: התקציב הזה של תקציב הביטחון, יותר מ-52 מיליארד שקל, בלי התוספת של 6 מיליארד שקל שסיכמתם עליה, בנוסף, 7.8, כמעט 8 מיליארד שקל הוצאה מותנית בהכנסה.

ניצן הורוביץ: זאת אומרת, סך הכול תקציב הביטחון ל-2015 יהיה יותר מ-66 מיליארד שקל, שזה שיא חדש, שיא חדש בגידול, בהיקף, והיד עוד נטויה על הצ'קים.

ניצן הורוביץ: יש לרשות מערכת הביטחון סכום שיא של יותר מ-20 מיליארד שקל הרשאה להתחייב.

ניצן הורוביץ: התקציב הזה שאמרתי לא כולל הוצאות כמו מוסד, שב"כ, משמר הגבול, לא כולל רזרבה כללית שרובה הולכת להוצאות ביטחוניות, תגדל כמעט בכמעט 5 מיליארד שקל.

ניצן הורוביץ: והסכומים המטורפים האלה, באמת, כי כל הדברים שדיברו עליהם הם כמובן חשובים ונכונים, אבל הגידול העצום הזה בתקציב הביטחון – ואני שואל אותך, אדוני השר, באופן נקודתי, כמה מעורבות הייתה לך בסכומים העצומים האלה, איך נולדו עוד 11 מיליארד שקל והגדלת רזרבות שכזאת?

ניצן הורוביץ: איך אנחנו בתור מחוקקים, בכלל אנחנו בתור סיעות, ציבור, ארגונים יכולים להתמודד עם תוספת כזאת שמגיעה הנה?

ניצן הורוביץ: מי מפקח על זה?

ניצן הורוביץ: מאיפה זה בא?

ניצן הורוביץ: ושאלת השאלות היא, על חשבון מה זה בא?

ניצן הורוביץ: ומה ההשלכות לחברה הישראלית משינוי כזה בתקציב הביטחון שהרי ילווה אותנו עוד שנים ארוכות, זה לא משהו שרק ל-2015, בבסיס התקציב זה ילך גם הלאה.

ניצן הורוביץ: כל זה לא זוכה להתייחסות, לא שמעתי גם אותך בעניין הזה, לא ראיתי את המעורבות שלכם בעניין.

ניצן הורוביץ: ואני רוצה להבין, מי הוביל ומי הוריד עלינו את השינוי הכביר הזה שהולך להשפיע על חיינו בצורה דרמטית ולא מתקיים עליו שום דיון.

ניסן סלומינסקי: תודה רבה.

ניסן סלומינסקי: כבוד השר.

יאיר לפיד: תודה רבה.

יאיר לפיד: אנסה לעבור על הדברים בתקווה שאספיק את רובם, לפחות בקצרה.

אראל מרגלית: נגמר הזמן.

יאיר לפיד: נגמר לי הזמן?

יאיר לפיד: כבר?

יאיר לפיד: חבר הכנסת ליצמן שאל לגבי עיכוב הגשת החוק, גם חברי כנסת אחרים, כמובן, זה לא מצב אידיאלי.

יאיר לפיד: היינו מוכנים, היינו מתוכננים להיות מוכנים עם התקציב באמת מוקדם מהפעמים הקודמות ואז החל מבצע "צוק איתן".

יעקב אשר: עוד פעם "צוק איתן".

יאיר לפיד: "צוק איתן" הולך להיות התשובה שלי לשני נושאים: אחד זה נושא הצמיחה השלילית עכשיו, ואחד זה נושא העיכוב.

יאיר לפיד: אנחנו מצרים על זה, זה נעשה באישור היועץ המשפטי לממשלה.

יאיר לפיד: הצגנו בפניו את כל העובדות, הוא אישר לנו להגיש את החוק.

יאיר לפיד: צריך לתת מילה טובה, זו הזדמנות, לאנשי אגף תקציבים, בדרך כלל הכנת החוק לוקחת שמונה שבועות, במקרה הזה הם עשו את זה בארבעה שבועות מתוך כבוד לכנסת ורצון להעביר את זה בזמן.

סתיו שפיר: אבל איך תכננתם להגיש את זה בספטמבר?

סתיו שפיר: איך חיכיתם עד יוני כדי לעשות את זה?

ניסן סלומינסקי: לא, די, סתיו, אז לא נשמע את התשובות שלו.

סתיו שפיר: זה לא מסתדר עם הזמנים, אפשר להגיד "צוק איתן" על הכול, אבל זה פשוט לא נכון.

ניסן סלומינסקי: תני לו - - -

סתיו שפיר: אבל זה לא נכון, ניסן.

ניסן סלומינסקי: חבל, נו.

סתיו שפיר: אתה פתחת את הישיבה בלהגיד שאנחנו לא נהיה חותמת גומי.

ניסן סלומינסקי: נכון.

סתיו שפיר: אז תעשה משהו לטובת העניין שלא נהיה חותמת גומי.

ניסן סלומינסקי: לא נהיה חותמת גומי, אבל מה זה קשור לתשובות שלו?

ניסן סלומינסקי: אנחנו נקיים את הדיונים בזמן.

סתיו שפיר: זה לא קשור למלחמה, זה פשוט לא קשור.

סתיו שפיר: אין שום קשר.

סתיו שפיר: משרד האוצר עובד על התקציב לאורך כל השנה.

ניסן סלומינסקי: טוב, בסדר.

סתיו שפיר: ישיבת הממשלה יכלה להתקיים לפני המלחמה.

ניסן סלומינסקי: סתיו, בבקשה.

סתיו שפיר: היא הייתה אמורה להתקיים לפני המלחמה.

ניסן סלומינסקי: סתיו, בבקשה.

סתיו שפיר: זה היה אמור להתקיים עוד ביוני, איך זה קשור?

ניסן סלומינסקי: אם את לא רוצה לתת לו לענות - - -

יעקב אשר: אולי הוא רוצה לענות לה.

יעקב אשר: תן לו לענות.

יעקב אשר: תן לו לענות, למה אתה מפריע?

יעקב אשר: יש דו-שיח.

ניסן סלומינסקי: שאלו שאלות, כל אחד קיבל את הזמן שלו.

ניסן סלומינסקי: אין דו-שיח.

ניסן סלומינסקי: אחרת הוא יענה לשאלה אחת וילך, אז מה הרווחנו?

סתיו שפיר: אם לא תפריע לו אז אולי הוא יענה.

ניסן סלומינסקי: לא, את לא תפריעי לו, בבקשה.

יעקב אשר: אם יש לו לאן ללכת.

יאיר לפיד: אני רוצה להזכיר - - -

זהבה גלאון: לאן יש לו ללכת?

יעקב אשר: אין לו לאן ללכת.

יעקב אשר: עם ראש הממשלה להיפגש?

יעקב אשר: עם ליברמן להיפגש?

יעקב אשר: עם מי יש לו להיפגש?

יאיר לפיד: אני רוצה רק להזכיר שלפני מבצע "צוק איתן" - -

אילן גילאון: שוב לחפש - - -

יאיר לפיד: - - היינו בתוך מבצע "שובו אחים", זאת אומרת, היינו בסיטואציה ביטחונית מאוד מורכבת שקצת שיתקה את החיים פה לתקופה ממושכת, זה גרם לעיכוב.

יאיר לפיד: רצינו, היה לנו אינטרס להגיש את זה מוקדם ולקיים על זה – איזה אינטרס יש לנו לא? – לקיים על זה דיון בנחת ולא בלחץ.

יאיר לפיד: בעצם, אותה תשובה או תשובה דומה אני עונה לגבי נושא הצמיחה השלילית.

יאיר לפיד: הצמיחה השלילית קודם כול מדאיגה, וצריך לטפל בה, וצריך לזכור שאכן הייתה האטה במשק עוד לפני "צוק איתן".

יאיר לפיד: ואנחנו מדברים עכשיו על תוצאות של רבעון.

יאיר לפיד: רבעון זה בערך 90 יום.

יאיר לפיד: מתוך 90 היום של הרבעון הזה, 50 יום, זאת אומרת מעל 50% היה מבצע שבו נפלו טילים מחדרה ועד דרום הארץ, שיתקו את המשק.

יאיר לפיד: נפלו טילים בשדה התעופה, אני לא זוכר מתי הפעם האחרונה שסגרו את נתב"ג, למזלנו רק ליום אחד.

יאיר לפיד: לדבר הזה היה אפקט שלילי חזק מאוד.

יאיר לפיד: אנחנו עומדים מאחורי תחזית הצמיחה שלנו, יושב פה יואל נוה, הכלכלן הראשי, ישמח להסביר את זה אם תרצו באופן מורכב לכל חבר כנסת בנפרד.

ניסן סלומינסקי: וגם בוועדה הוא יסביר.

יצחק כהן: בוועדה.

יעקב אשר: וגם בוועדה.

יאיר לפיד: וגם בוועדה ודאי שהוא יסביר.

אראל מרגלית: החמאס לא יכול, באמת, זה לא יכול להיות האליבי היחיד.

אראל מרגלית: ההאטה הייתה כבר ברבעון השני.

ניסן סלומינסקי: דרך אגב, אראל, יואל מופיע אצלנו ביום רביעי והוא ייתן לנו הסברים ויענה על שאלות.

אראל מרגלית: בסדר, אבל אנחנו מדברים פה עם שר האוצר, לא עם יואל.

ניסן סלומינסקי: בסדר, נו.

אראל מרגלית: עם יואל נדבר גם כן.

יאיר לפיד: כמו שאמרתי, אכן הייתה האטה - - -

יעקב אשר: יואל הדר?

<קריאה: שידבר עכשיו.

יעקב אשר: יואל, בבקשה.

יאיר לפיד: קשה לדעת לגבי רבעון אחד של האטה, אני אומר שוב, הרבעון אחרי זה היה רבעון שהוא מחוץ לקוריקולום, אבל קשה לדעת לגבי רבעון אחד אם זה אינדיקציה, אבל זה מדאיג אותנו.

יאיר לפיד: אכן יש בתוך התקציב לא מעט צעדי צמיחה שאנחנו מאוד מאמינים בהם, שאנחנו חושבים שיזניקו את המשק קדימה.

יאיר לפיד: אני רוצה להזכיר שתחזית הצמיחה של משרד האוצר היא השמרנית מכולן.

יאיר לפיד: זאת אומרת, הגשנו את התקציב עם תחזית צמיחה של 2.8%, בנק ישראל עם 3%, IMF OECD – עם מעל 3%, הלכנו על תחזית מאוד שמרנית שאנחנו בהחלט סומכים עליה; ומצד שני, יש לנו אחריות מלאה לשים כל הזמן את האצבע על הדופק ולבחון את מצב הצמיחה ולנסות לפעול בעניין הזה.

אראל מרגלית: קח בחשבון שההאטה הזאת היא לא רק בגלל במלחמה, קח את זה בחשבון, תעשה לעצמך טובה.

ניסן סלומינסקי: אראל.

יאיר לפיד: ודאי שאנחנו לוקחים את זה בחשבון, זה מעביר אותי באמת לשאלות שלך, שאלת על העסקים הקטנים.

יאיר לפיד: חלק מהצעדים שהוצגו פה, חלק מהצעדים שנמצאים בתוך חוק התקציב הם אכן בנושא של תמיכה וסיוע לעסקים קטנים.

יאיר לפיד: הרחבנו מאוד את האשראי לעסקים קטנים במהלך השנה, בחודשים האחרונים בלי קשר לתקציב עשינו לא מעט צעדים לטובת העסקים הקטנים, מע"מ תמורת מזומן שהיה פה, זה צעד לטובת העסקים הקטנים.

יאיר לפיד: שינינו את כל הדרך שבה אנחנו מתנהלים מול ספקים שהם עסקים קטנים, ספקים של הממשלה שהם עסקים קטנים, קיצרנו מאוד את התשלום להם, חישוב מיוחד נפרד, גם כן עבר פה.

יאיר לפיד: זאת אומרת, זה דברים – הוועדה הזאת דווקא מכירה את הפעילות המאוד אינטנסיבית שלנו גם עם הארגונים, עם רצאבי, עם אחרים, בשביל לסייע לעסקים הקטנים.

יאיר לפיד: העסקים הקטנים מחזיקים 55% מהעובדים במשק.

יאיר לפיד: מה שמעביר אותי לנושא הבא שחבר הכנסת מרגלית העלה, וזה נושא שכר המינימום.

יאיר לפיד: אני תומך בהעלאת שכר המינימום.

יאיר לפיד: אבל צריך להעלות את שכר המינימום – יש שני דברים שהייתי רוצה לקבל עליהם תשובה: אחד, איך מגנים דווקא על עסקים קטנים?

יאיר לפיד: מפני שהבעיה בהעלאת שכר מינימום – אם נעלה, "טבע" תעמוד בזה וגם המגזר הציבורי יעמוד בזה, אבל עסק שיש לו ארבעה עובדים, ועכשיו יגיד: טוב, העלו את שכר המינימום, אני מפטר את הרביעי ונשאר עם שלושה, זה מצב שצריך למנוע.

יאיר לפיד: אני לא אומר שזה בלתי פתיר.

יאיר לפיד: היו בעבר, איציק כהן מכיר את זה, בעבר הילכו אימים בנושא שכר מינימום, ועובדה היא שזה לא גרם לגל של פיטורים, צריך לעשות את זה מושכל.

יאיר לפיד: הצבתי בפני יושב-ראש ההסתדרות שאלה: יש העלאת שכר מינימום ויש העלאת שכר מינימום, יש העלאת שכר מינימום שעליה מדברים, שדוחפת למעלה גם את בעלי המשכורות הגבוהות יותר, כי יש לה רכיבי שכר מעל השלמת ההכנסה.

יאיר לפיד: באתי ליושב-ראש ההסתדרות, ואמרתי לו: בוא נעלה באופן דרמטי את שכר המינימום לחלשים בלבד, לא לאנשים שהם באיגודים המקצועיים הגדולים ומקבלים 11,000 ו-12,000 ו-15,000 שקל, אלא באמת אלה שמרוויחים 4,300, בוא נעלה רק להם.

יאיר לפיד: בשלב זה עדיין לא קיבלתי תשובה על כך, אני מחכה.

יאיר לפיד: יש לנו כבר מפגשים גם עם התעשיינים, גם עם - - -

זהבה גלאון: מחר שביתה.

יאיר לפיד: מפה אני הולך לפגוש את לשכת המסחר, בשביל לקיים דיון נוסף על הנושא הזה.

יאיר לפיד: אנחנו מנסים לקיים את הדיון הזה ברצינות ולהכיל ולקבל את כל פרטיו.

אראל מרגלית: בעניין הזה תבוא אלינו, ניתן תמיכה.

יאיר לפיד: תמיד אני בעד כל שיתוף פעולה.

זהבה גלאון: למה?

זהבה גלאון: אל תדבר טנטטיבית.

אראל מרגלית: לחלק מהדברים ניתן תמיכה, לבעלי משכורות גבוהות.

זהבה גלאון: לא, לא.

קארין אלהרר: לא, זהבה במדיניות אנטי.

זהבה גלאון: אל תיתן לו כל כך מהר תמיכה, אראל, תתייעץ.

אראל מרגלית: לא נותן.

אראל מרגלית: אני אומר שבעניין של משכורות גבוהות, - -

זהבה גלאון: תתייעץ.

<קריאות: - - -

אראל מרגלית: - - כנ"ל בעלי משכורות נמוכות - - -

מיקי לוי: אראל, אתה מכאיב לה.

ניסן סלומינסקי: ששש, חבר'ה.

סתיו שפיר: אפשר, בבקשה, תשובה - - -

אראל מרגלית: בעניין הזה - - -

ניסן סלומינסקי: רבותי, את הארגון המשפחתי נעשה אחר כך.

אראל מרגלית: לא, אני - - -

ניסן סלומינסקי: בסדר, שמענו, מקובל.

ניסן סלומינסקי: אני ממשיך.

ניסן סלומינסקי: אם יבוא, אז ניתן לו תמיכה לזה.

יעקב אשר: שיעשה דברים - - - , הוא לא עושה דברים.

יאיר לפיד: אני לא נוהג - - -

אראל מרגלית: מונופולים.

יאיר לפיד: לגבי המונופולים יש הצעת חוק, מתקיים עליה דיון, סליחה אם זה לא בmainstream- של הדיון שפה אנחנו מנהלים, שזה על חוק התקציב וההסדרים.

אראל מרגלית: תגיד לי מילה על המונופולים.

ניסן סלומינסקי: יש לנו את חוק הריכוזיות, רק זה צריך להתממש לאט לאט.

יאיר לפיד: איציק, אני עובר אליך.

יאיר לפיד: תראה, אני נמנע מכבודך מדיונים כשאתה נמצא על מה שהושאר לי במשרד האוצר, אז אנחנו נדלג על השלב הזה.

יצחק כהן: למה?

יעקב אשר: בוא, פתח את זה.

<קריאות: - - -

יאיר לפיד: אבל אני רוצה רק להרגיע אותך בשני נושאים אחרים.

יאיר לפיד: אחד, אין שום הרעה במדד ג'יני בניגוד למה שאמרת, אתה יכול לבדוק.

יצחק כהן: אוקיי.

יאיר לפיד: זה טוב, כי אנחנו רוצים, להפך, ביחד להקטין את הפערים ובתקציב הזה יש לא מעט פעולות לטובת הקטנת הפערים.

באסל גטאס: פה הוא גדל.

באסל גטאס: הוא גדל.

באסל גטאס: זה דוחות של ה-OECD אי-אפשר להתווכח עם דוחות של OECD, הוא גדל.

באסל גטאס: הפערים גדלו.

ניסן סלומינסקי: ששש.

יאיר לפיד: ואנחנו כמובן במגע מתמיד עם חברות דירוג האשראי, אין כוונה להוריד את דירוג האשראי שלנו, הם הודיעו כבר, גם "מודיס", גם "אסנס", הודיעו כבר שאין הורדה של דירוג האשראי.

יאיר לפיד: לגבי קרנות הפנסיה, אמיר, אתה רוצה במשפט להסביר?

<אמיר לוי: כן.

<אמיר לוי: בעיקרון החוק אומר שהקרנות או התשלום אליהם הוא לפי מצב משק המדינה, בשל מבצע "צוק איתן" והתוספת הגדולה שמשרד הביטחון קיבל אז ייעשה שינוי בלוח סילוקין.

<אמיר לוי: זה שולם במלואו ואין שום פגיעה בחוסכים.

יאיר לפיד: אם כבר המיקרופון אצלך אז תשאיר אותו אצלך ותסביר אולי לחברת הכנסת גלאון גם את נושא מעונות היום.

יצחק כהן: אפשר להרחיב בנושא הפנסיה?

יאיר לפיד: שנייה, אני פשוט לא אספיק לעולם את מה שנאמר.

ניסן סלומינסקי: לא, הוא לא יספיק.

ניסן סלומינסקי: נקיים על זה דיונים והם יבואו.

ניסן סלומינסקי: נקיים על זה דיונים בוועדה.

<אמיר לוי: שאלתם לגבי מעונות היום, אז שני דברים: הצגנו הגדלה של היצע המעונות, חברת הכנסת גלאון, אז דיברתי קודם על נושא אחד שזה בעצם שריון של 30% לטובת יישובים ערביים וחרדיים, שהיום לא מנצלים את התקציב ובעצם הכוונה שינוצל התקציב, כי הם לא יצטרכו להתחרות ביישובים האחרים.

<אמיר לוי: אז זו דרך אחת להגדיל.

<אמיר לוי: והדרך השנייה, לאור שינוי במנגנון שנעשה לפני חודש בערך, השינוי נעשה כדי שיהיה ניצול טוב יותר, אנחנו נאפשר לרשויות שמחזיקות בכתבי אישור ישנים לנצל את התקציב הזה לטובת מעונות יום, ובעצם מה שאתם רואים - - -

יעקב אשר: אבל זה אותו תקציב שלא נוצל מלפני - - -

<אמיר לוי: אני מסביר רגע את שתי הדרכים איך ההיצע יגדל.

<אמיר לוי: ובעצם אותם תקציבים או אותם כתבי אישור שהרשויות הללו מחזיקות ולא מנוצלים ולא ינוצלו גם, נאפשר לנצל אותם בזכות המנגנון החדש.

<אמיר לוי: אז שני הצעדים האלה יגדילו את היצע מעונות היום.

יאיר לפיד: ולגבי השאלה היותר כללית של חברת הכנסת גלאון, - -

יעקב אשר: זה לא צעדים חדשים, אמיר.

יעקב אשר: אם זה היה שינוי - קרקע.

<אמיר לוי: זה שינוי משמעותי, האמן לי.

יאיר לפיד: - - האם התקציב הוא תקציב חברתי, התשובה היא כן.

סתיו שפיר: אז תסביר את זה במספרים, בבקשה, כי לזה עוד לא שמענו הסבר.

יאיר לפיד: ספר התקציב מונח בפניכם.

סתיו שפיר: הוא מונח בפנינו, אבל הספר של השנה הנוכחית, של 2014, משום מה בסוף 2014 - - - תקציבים חברתיים.

יעקב אשר: כמה מתוך זה גידול טבעי?

יעקב אשר: במספרים.

זהבה גלאון: אתה יכול להרחיב עוד בנקודה הזאת?

יעקב אשר: אבל למה אתה מורח לי?

יעקב אשר: כמה זה גידול טבעי?

ניסן סלומינסקי: רגע, ששש.

יעקב אשר: כמה באמת הוסיפו?

יעקב אשר: כמה - - -

יאיר לפיד: חבר הכנסת אשר, - - -

ניסן סלומינסקי: יעקב, יעקב.

<קריאות: - - -

סתיו שפיר: זה נורא קל לקצץ בסוף שנה אחת כדי להוסיף בכאילו לשנה הבאה כשאחר כך תקצץ את זה בוועדת הכספים.

זהבה גלאון: אדוני, אתה אומר "כן", בקיצור, מה שאמר אמיר, שלא מוסיפים כסף.

סתיו שפיר: תסביר מה קרה ל-1.5 מיליארד שקלים שקיצצתם מהביטוח לאומי, אתם מחזירים את זה - - -

זהבה גלאון: לא מוסיפים כסף, אמיר, בשורה התחתונה לא מוסיפים כסף, ואתה אומר לנו שזה תקציב חברתי?

ניסן סלומינסקי: ששש, רבותי.

סתיו שפיר: מה קרה לתקציב תחבורה ציבורית שקצצתם?

ניסן סלומינסקי: רבותי, תנו להם להמשיך.

זהבה גלאון: אתם עובדים עלינו בעיניים, אלוהים.

סתיו שפיר: לא, שהפעם אחת ידברו במספרים, מה הבעיה עם זה?

סתיו שפיר: במקום תשובות כלליות.

ניסן סלומינסקי: בבקשה.

יאיר לפיד: לגבי חבר הכנסת גילאון, אני מודה שאם הבנתי נכון את הערתך, היא יותר נגעה לזה שאתה מצפה ממני להשתפר כאדם, אני אעשה כל מאמץ.

ניסן סלומינסקי: לא, הוא אמר שאתה אדם טוב.

יאיר לפיד: בן-אדם טוב, אבל הוא מצפה ממני עוד יותר.

יאיר לפיד: אעשה את זה.

ישראל אייכלר: הוא רוצה את הקריאטיב: באנו לשנות ויצאנו משונים.

אילן גילאון: - - - באמת, תרשה לי משפט אחד.

אילן גילאון: אני האחרון שאאשים אותך באי-כלכלנות, האמן לי, כבוד השר, יש פה למכביר כלכלנים, משפטנים ופרזנטורים, זה לא בדיוק מה שצריך, בכיוון האחר שהוא לא כל אלה אתה כשלת.

יאיר לפיד: חבר הכנסת אשר שאל לגבי, הימר, אני חושש שלא נכון לגבי נושא הגידול טבעי.

יאיר לפיד: הגידול הטבעי הוא כ-1.8% במדינת ישראל בשנה.

יאיר לפיד: רק בשביל לסבר את האוזן, הגידול בתקציב הבריאות הוא כ-15% השנה, הגידול בתקציב החינוך הוא כ-7%.

יאיר לפיד: זאת אומרת, הגידול הוא הרבה הרבה הרבה מעבר לגידול הטבעי.

סתיו שפיר: וכמה קיצוצים?

יעקב אשר: יש גידול טבעי בחינוך שהוא אחר מהגידול טבעי כללי, עם כל הכבוד.

יעקב אשר: סליחה, יש פה את אגף התקציבים, זה לא הולך באותם פרמטרים.

מיקי לוי: באותו יחס, מי שנולד גם הולך לכיתה א', תלמד.

יאיר לפיד: חבר הכנסת אשר, אני מנסה לענות לך.

ניסן סלומינסקי: ששש.

יאיר לפיד: לגבי מע"מ אפס, אני רוצה אולי הגיע הזמן לתקן טעות שאני מבין שנאמרה פה בוועדה לא פעם, שכולם נגד, כל הכלכלנים נגד, אני מכיר את הסיסמה.

יאיר לפיד: לשכת המסחר בעד, לשכת התיאום של הארגונים - - - התעשיינים בעד, לשכת יועצי המס בעד, האנשים האלה הם כלכלנים, הם לא רקדנים ולא אנשים של שחיה צורנית.

יאיר לפיד: יש הרבה מאוד כלכלנים שהם בעד מע"מ אפס, - -

ישראל אייכלר: אני בעד אפליה גזענית בחוק הזה.

יאיר לפיד: והם צודקים, ואחת הסיבות שהם בעד זה בגלל שהפריפריה תקבל לא פחות מאשר המרכז דרך מע"מ אפס.

יאיר לפיד: שאלות של חברת הכנסת סתיו.

באסל גטאס: מה עם השאלה שלי?

באסל גטאס: כבוד השר.

אראל מרגלית: גם אצלך במשרד רוב הכלכלנים לא בעד.

<קריאה: - - -

זהבה גלאון: הכלכלן הראשי - - -

יעקב אשר: הוא שמע את כולם, אף אחד לא שמע את כולם.

יעקב אשר: שמעתי את דן פרופר מהתעשיינים שדיברת, ביקורת קטלנית על העניין הזה.

ניסן סלומינסקי: יעקב, רב יעקב.

ניסן סלומינסקי: יעקב, הוא רוצה לענות לסתיו, בבקשה.

יעקב אשר: הוא לא עונה, הוא סתמי.

יאיר לפיד: ברשותך, אמרת ששלחתי את סגן השר לענות לך.

יאיר לפיד: אני לא שולח את סגן השר, סגן השר הוא חבר כנסת, סגן שר במדינת ישראל ואדם בעל זכויות – אני לא יודע מה הייתה – יותר גדולות משלי בתולדות מדינת ישראל, הוא לא מישהו ששולחים.

סתיו שפיר: אז שיהיה - - - אליך, ששלחת אותו להחליף אותך.

סתיו שפיר: זה לא נאמר בחוסר כבוד לסגן השר, כמובן.

יאיר לפיד: אז זה נשמע כך.

סתיו שפיר: אבל אני מצפה שגם התשובות שהוא מסר למליאה יתייחסו אלי בכבוד ויעמדו בהם, ולא סתם יזרקו תשובות למליאת הכנסת.

יאיר לפיד: אני שמח שלא התכוונת לפגוע בכבודו של סגן השר.

יאיר לפיד: לגבי השאלה אם יש הסכם לגבי המע"מ - אין הסכם לגבי המע"מ.

יאיר לפיד: לגבי השאלה אם יש הבטחה למיליארדים נוספים - -

סתיו שפיר: לא העברתם כספים להתנחלויות בתמורה למע"מ?

יאיר לפיד: - - למערכת הביטחון - אין הבטחה למיליארדים נוספים למערכת הביטחון.

סתיו שפיר: מדוע באמצע "צוק איתן" היה לך דחוף להעביר 35 מיליון שקלים ליהודה ושומרון?

סתיו שפיר: בזמן ההצבעות על חוק המע"מ?

בועז טופורובסקי: היא לא רוצה לשמוע תשובה.

סתיו שפיר: אני רוצה תשובות רציניות.

בועז טופורובסקי: את לא רוצה לשמוע את התשובות.

פנינה תמנו: אי-אפשר גם לשאול וגם לענות לעצמך.

<קריאות: - - -

מיקי לוי: למה לה לשאול אם היא יודעת את התשובות?

יעקב אשר: מתנחלים וחרדים - - -

בועז טופורובסקי: אומרים לה אין, אז היא אומרת יש.

סתיו שפיר: אני מחכה לתשובות לא לנאום למצלמות, כבר אין מצלמות.

סתיו שפיר: אני מחכה לתשובות רציניות.

זהבה גלאון: לא נוח לכם השאלות?

יעקב אשר: אולי זה ניסן יענה?

פנינה תמנו: היא שואלת ועונה לעצמה.

<קריאות: - - -

ניסן סלומינסקי: 20 פעם אומרים שאין קשר - - -

<קריאות: - - -

יעקב אשר: מי אמר למי?

ניסן סלומינסקי: 20 פעם אומרים שאין קשר, - - -

<קריאות: - - -

זהבה גלאון: לא נוח לך עם השאלות האלה, למה העברתם כספים להתנחלויות?

פנינה תמנו: אי-אפשר גם לשאול וגם לענות על השאלה.

פנינה תמנו: אם השר לא ענה אז היא עונה.

ניסן סלומינסקי: שלא נדבר על זה שאני לא מתבייש על אף אגורה שמעבירים ליהודה ושומרון, אבל אין קשר - - -

<קריאות: - - -

סתיו שפיר: כמה הדרום חשוב?

יעקב אשר: - - - לצורכי הבחירות, הוא אמר שהמתנחלים לוקחים את כל הכסף.

סתיו שפיר: ליהודה ושומרון היה לך דחוף להעביר יותר ממיליארד שקלים בשנה האחרונה.

<קריאות: - - -

בועז טופורובסקי: אל תשכחו שמע"מ אפס יעבור, נו, מה - - -

ניסן סלומינסקי: העבירו 1.5 מיליארד לדרום, אז כל הזמן - - -

סתיו שפיר: על פני חמש שנים.

סתיו שפיר: ליהודה ושומרון העבירו מיליארד שקלים רק בשנה האחרונה.

ניסן סלומינסקי: הלוואי, רק שחברי ישמעו.

סתיו שפיר: כל הכסף נמצא בין יצהר לאיתמר, - - -

יעקב אשר: מה אמרת?

יעקב אשר: בין יצהר לאיתמר - - -

ניסן סלומינסקי: חברי ישמעו אותך - -

<קריאות: - - -

ניסן סלומינסקי: - - ואני אקבל הרבה קרדיט למרות שאין לזה שחר, - -

סתיו שפיר: אין בעיה.

ניסן סלומינסקי: - - אבל אשמח שחברי ישמעו שאת אומרת שהעברתי מיליארד שקל - - -

בועז טופורובסקי: חוק מע"מ עוד יעבור.

יעקב אשר: אמרת שקיבלו יצהר ואיתמר?

זהבה גלאון: ניסן, אל תעשה מזה צחוק.

סתיו שפיר: - - - פריימריז שלך, - - -

ניסן סלומינסקי: הלוואי.

ניסן סלומינסקי: פריימריז, באמת, נו.

<קריאות: - - -

סתיו שפיר: שר האוצר התבטא בנאום לפני כמה חודשים שכל הכסף נמצא בין יצהר לאיתמר ואחרי הנאום הזה הוא המשיך להעביר את הכסף ליצהר ואיתמר.

ניסן סלומינסקי: בבקשה.

יעקב אשר: קיבלו יצהר ואיתמר.

ניסן סלומינסקי: רבותי, השר רוצה להמשיך לענות.

באסל גטאס: אפשר לקבל תשובה על השאלה שלי?

יאיר לפיד: לגבי השאלה שלך.

פנינה תמנו: זו פרסומת סמויה ליצהר ואיתמר.

יעקב אשר: בין יצהר לאיתמר.

זהבה גלאון: הוא מתייחס למה שנוח לו.

יאיר לפיד: אני מסכים

באסל גטאס: זה 20% מתושבי המדינה.

ניסן סלומינסקי: רבותי.

יאיר לפיד: אני מסכים שצריך לעשות יותר וזה חלק מהמשימות שלנו בנושא הסיוע למגזר הערבי.

יאיר לפיד: יש תוספות לחינוך, יש תוספות לרשויות המקומיות, היה רק לפני פחות משבועיים דיון גדול בקבינט הדיור על נושא הסיוע, דרכים חדשות למצוא עזרה בדיור למגזר הערבי.

יאיר לפיד: אנחנו עושים מאמצים בעניין הזה.

יאיר לפיד: מדינת ישראל, אני לגמרי מסכים אתך, במשך שנים הזניחה את המגזר הערבי, אנחנו מתחילים תהליך של תיקון ונמשיך.

זהבה גלאון: חוק הלאום, תהליך תיקון.

יאיר לפיד: לגבי הרזרבות, אתה רוצה להגיד משפט, אבל משפט, אמיר, כי באמת - - -

<אמיר לוי: הרזרבות כולן - - -

סתיו שפיר: אפשר לדעת איזה אחוז מהתקציב אתם מתכוונים לשנות דרך ועדת הכספים בשנת 2015?

ניסן סלומינסקי: ששש, חבר'ה, בבקשה, נו.

מיקי לוי: אי-אפשר לדעת, חכי בסבלנות.

<אמיר לוי: הרזרבות כולן שקופות, נמצאות בתקציב, אתם רואים אותן, יש רזרבה כללית של מה שנמצא בה אתם יודעים, פלוס קופסה.

<אמיר לוי: והחלק השני זה רזרבה להתייקרויות ולעמידה ביעד הוצאה שכולן נמצאות בסוף כל חוברת ועל כך אתם מצביעים.

אראל מרגלית: הקופסה זה 1.3?

זהבה גלאון: יש רזרבות בתקציב הביטחון?

יאיר לפיד: לא, אין שום.

יעקב אשר: חבר'ה, לכבות את האורות, ההצגה ממשיכה.

זהבה גלאון: נשארו רזרבות ב-2013 בתקציב הביטחון?

<קריאות: - - -

ניסן סלומינסקי: רבותי, יש עוד מי שהשר לא ענה לו, אז בבקשה, הוא רוצה לענות.

יאיר לפיד: חבר הכנסת אייכלר, - - -

ישראל אייכלר: או, לא חשבתי שאתה רוצה לענות לי.

יאיר לפיד: אני מאוד רוצה לענות לך דווקא.

יעקב אשר: הוא דווקא אוהב את זה.

יאיר לפיד: אני רוצה להגיד לך משהו, אני כל פעם המום מחדש מהצורך שלכם לטעון שאני שונא אתכם או אויב שלכם.

יאיר לפיד: אינני אויבכם, - -

ישראל אייכלר: המעשים שלך מוכיחים.

יאיר לפיד: - - אינני שונאך, הקדוש ברוך הוא, אני מקווה, לא יכה אותי כמו שהיכה את מצרים, למרות דבריך.

יאיר לפיד: ואני חושב שאם קבוצה שהיא באוכלוסייה כל הזמן תגיד שונאים אותי, שונאים אותי, שונאים אותי, בסוף אתה תשכנע צעירים חרדים - - -

ישראל אייכלר: אתה שכנעת הרבה שנים הרבה אנשים חרדים - -

ניסן סלומינסקי: לא, אייכלר.

ישראל אייכלר: - - ואתה מבצע את זה בתקציב, - - -

ניסן סלומינסקי: לא, לא, אייכלר, בבקשה.

ניסן סלומינסקי: אייכלר, עזוב.

ישראל אייכלר: אם לא הייתי אומר את זה - - -

ניסן סלומינסקי: תן לו – אמרת את דבריך, אתה רוצה לשמוע אותו, הרי לא להשמיע עוד פעם ועוד פעם.

<קריאות: - - -

יעקב אשר: הוא מודאג מאוד מהשנאה הזאת, מאוד מודאג.

ישראל אייכלר: שיוכיח בתקציב שהוא לא שונא, שהוא לא מסנן ילדים חרדים.

<קריאות: - - -

יאיר לפיד: לגבי הקרקעות - אני מסכים שבאמת במשך שנים הייתה פה בוננזה על הקרקעות שמדינה ניהלה, אני לגמרי מסכים אתך.

יאיר לפיד: בגלל זה שינינו את חוקי המשחק, בגלל זה "מחיר מטרה" ומע"מ אפס ו"הסכמי גג" על 100,000 יחידות דיור, בגלל זה סדרה שלמה של רפורמות - -

<אמיר לוי: פינוי בסיסים.

יאיר לפיד: - - שאומרת פינוי בסיסים, זה הכול להגיד: אנחנו כבר לא רואים בקרקע אמצעי למקסום הרווח של המדינה, אנחנו רואים בקרקע משאב לאומי השייך לאזרחיה.

יאיר לפיד: כל הפעולה של קבינט הדיור - - -

זהבה גלאון: - - -

ישראל אייכלר: הייתי מסכים אתך אם לא היית עושה את האפליה בחוק מע"מ אפס.

יאיר לפיד: ולגבי החינוך – בעיני מתמטיקה ואנגלית אינם דברים "כפרניים", - -

אילן גילאון: למי מאזרחיה?

יאיר לפיד: - - הרמב"ם היה רופא, וחינוך כזה אינו חינוך "כפרני", אנחנו רוצים שלאנשים יהיה ארגז כלים בשביל - - -

זהבה גלאון: אז למה דחיתם את לימודי הליבה?

ישראל אייכלר: אבל אתה לא יכול לכפות את זה.

ישראל אייכלר: זו כפייה דתית, זה בשביל הדת שלך.

יאיר לפיד: מתמטיקה ואנגלית זה כפייה דתית?

זהבה גלאון: לימודי ליבה - למה דחיתם את זה?

ישראל אייכלר: כפייה דתית של הדת שלך, כשם שאתה לא רוצה שאכפה את הדת שלי עליך ועל הילדים שלך אל תעשה כפייה דתית.

זהבה גלאון: חמש שנים.

יאיר לפיד: לשאלתך אם נעמוד על זה, התשובה היא כן, אנחנו נעמוד על זה.

ישראל אייכלר: לכן תלך הביתה.

זהבה גלאון: כמו שעמדתם על איסור לימודי ליבה.

זהבה גלאון: רק דחיתם את זה בחמש שנים.

יאיר לפיד: חבר הכנסת הורוביץ, תראה, קודם כול שאלת על המעורבות - - -

ישראל אייכלר: אבל אתה מודה שאתה מסנן ילדים שלא רוצים לקבל את הדת שלך, אתה מודה שאתה מסנן עובדים שלא רוצים את התארים שלכם.

<קריאה: זה לא דת שלו, אייכלר.

ניסן סלומינסקי: אייכלר, הוא מתחיל לענות לניצן עכשיו.

שמעון סולומון: יש מונופול למישהו על הדת?

ניסן סלומינסקי: שמעון, שמעון.

ישראל אייכלר: לדת שלו יש לו את המונופול.

ישראל אייכלר: לדעת שלי יש לי את המונופול.

שמעון סולומון: אתה מדבר כאילו אתה הנציג הבלעדי של אלוהים.

<קריאות: - - -

ניסן סלומינסקי: אייכלר, אייכלר, אבל יש חברי כנסת שהוא עוד לא ענה להם - -

ישראל אייכלר: אתה לא יכול להתנות תנאים סוציאליים - - -

ניסן סלומינסקי: - - והם רוצים את התשובה.

בועז טופורובסקי: אייכלר, אנחנו אוהבים אותך.

ישראל אייכלר: שמור אותי מאוהבי.

יאיר לפיד: חבר הכנסת הורוביץ, לגבי הגידול בתקציב הביטחון - קודם כול שאלת על מעורבות שר האוצר אקסיופיציו הוא חלק מהקבינט הביטחוני שמנהל את הדיון המאוד עמוק על תקציב הביטחון.

יאיר לפיד: גם אנחנו חושבים שצריך לבחון מחדש את נושא תקציב הביטחון, בשל כך הוקמה ועדת לוקר.

יאיר לפיד: אני לא רוצה להמר מראש על - - -

ניצן הורוביץ: אבל זה מסנדל את המסקנות.

ניסן סלומינסקי: ששש.

יאיר לפיד: לא.

יאיר לפיד: אני אומר, זה לא מסנדל, מראש הגדרנו חלק גדול מתקציב הביטחון השנה - 4.3 מיליארד שקל כקופסה שאומרת: אנחנו מחכים למבנה מחדש, לסידור מחדש של הקוביות.

יאיר לפיד: אם אתה שואל אותי, אני לא רוצה להמר על תוצאות הוועדה, אבל נדמה לי – והופעתי בוועדה, כולנו עובדים מול הוועדה – שיש הבנה שנושאים כמו הפנסיות והשיקום צריכים בעצם לצאת מתוך תקציב הביטחון, להיות מנוהלים על-ידי המדינה, כדי שתקציב הביטחון יהיה יותר שקוף, יותר ברור, יותר עוסק בביטחון.

יאיר לפיד: זה גם נכון לגבי השנה האחרונה שנחשפנו לסדרה שלמה של צרכים ביטחוניים חדשים שצריך לתת להם פתרון.

יאיר לפיד: אני חושב שהדוגמה שכל אזרח ישראלי מכיר זה פתרון טכנולוגי לבעיית המנהרות ולבעיית הפצמ"רים, שזה דברים שאנחנו צריכים ללכת לשים כסף מהיר כדי לבוא עם תשובות מהירות לגביהם.

אראל מרגלית: עוד יבקשו שישחררו דברים אחרים, שפחות רלוונטיים.

ניסן סלומינסקי: ששש.

זהבה גלאון: כל האתרוגים, אתם לא נוגעים בהם, רק - - -

יאיר לפיד: אני חושב שהאמירה הגורפת שאומרת – אני, כאמור, היה לי חשוב שזה תקציב חברתי כי בזה אני מאמין וזה אני חושב שצריך להיות סדר העדיפויות של מדינת ישראל, אבל אין לנו את הזכות במזרח התיכון, כל עוד לא יהיה הסדר מדיני, ואתה יודע שאני תומך בהסדר מדיני כמוך.

אראל מרגלית: בזה עשיתם המון בממשלה.

יאיר לפיד: אבל כל עוד אין הסדר מדיני, עלינו לחיות במדינה בטוחה, ובשביל לחיות במדינה בטוחה אתה צריך לתת תקציבים לביטחון, זה לא קורה מעצמו, ביטחון, ואין אפשרות לייצר ביטחון בלי - - -

ניצן הורוביץ: הגידול הזה סביר בעיניך?

זהבה גלאון: אתה יודע שהתוספות האלה אין קשר בינם לבין הגנה על ביטחון המדינה.

ניסן סלומינסקי: רבותי, ששש.

זהבה גלאון: הן קשורות לאתרוגים שאתם לא מעיזים לגעת בהם.

יאיר לפיד: אדוני היושב-ראש, אני מודה לך על ההזדמנות הזאת ונחכה - - -

ניסן סלומינסקי: רבותי, אני רוצה להודות לחברי חברי הכנסת, להודות לשר, להודות לאמיר ולשאר הצוות ולכל מי שנמצא פה.

ניסן סלומינסקי: ושוב, אדוני השר, ראינו שיש חוסר בהכנסות, יש יתרה בהוצאות וכדי לאזן אותם צריך את חוק ההסדרים.

זהבה גלאון: יעלו מסים, יקצצו בשירותים החברתיים.

ניסן סלומינסקי: אנא, אני פונה אליך שוב בקריאה נרגשת, תגמרו ביניכם את כל האלמנט הזה כדי שנוכל לקבל, כדי לדון, כי כרגע בלי זה התקציב נמצא חסר וחבל.

ניסן סלומינסקי: אנחנו מבקשים ואנחנו מודים לך אחרי הכול.

יאיר לפיד: תודה רבה.